text:
Selmar Nielsen - Stjóri / Arkitektur
Tel. +298 354812 | Mob. +298 554812 | sn@sna.fo
Selmar stovnaði teknistovuna SNA í 2001. Hann hevur áður arbeitt hjá Holm & Grut Arkitekter og hjá KHR Arkitekter. Hann er útlærdur arkitektur á Kunstakademiets arkitektskole 1996, byggiteknikari á Byggeteknisk Højskole 1989 og húsasmiður í 1987. Hjá SNA hevur Selmarsa uppgáva sum stjóri verið at hava dagligu leiðsluna av fyrtøkuni um hendi, umframt at vera við í menningini av verkætlanum.
Gunnar Fossdal Guttesen - Projekt-/teknistovuleiðari
Tel. +298 554811 | gfg@sna.fo
Kristian Niclasen - Byggifrøðingur
Tel. +298 554822 | kn@sna.fo
Kristian hevur PBA í Byggifrøði frá Københavns Erhvervsakademi í 2011 og er útbúgvin húsasmiður hjá Høgna Mikkelsen sp/f í Tórshavn í 2004. Verið hjá SNA síðan 2011.
Andreas Roel Joensen - Byggifrøðingur
Tel. +298 554810 | arj@sna.fo
Andreas hevur PBA í Byggifrøði frá Erhvervsakademinum í Aarhus og VIA Horsens í 2009. Hann hevur arbeitt hjá SNA síðan 2011 við projektering, fakeftirlit og projektleiðslu. Hevur áðrenn hetta arbeiðsroyndir innan entreprenørvirksemi og á teknistovu hjá LBF.
Harley Joensen - Byggifrøðingur/byggileiðari
Tel. +298 554818 | hj@sna.fo
Harley hevur PBA í Byggifrøði frá VIA Horsens í 2009, er útbúgvin Kloakmeistari frá VIA Horsens í 2010 og útbúgvin húsasmiður hjá sp/f Timbra í Fuglafirði í 2000. Hann hevur drúgvar arbeiðsroyndir, bæði úr Føroyum og Týsklandi. Hann hevur umframt royndir á teknistovu og innan entreprenørvirksemi, royndir við undirvísing av byggiteknikarum á Glasi. Hann hevur verið hjá SNA síðan 2011.
Allan Svabo Jónsson - Byggifr./ Cand. Scient. Techn.
Tel. +298 554819 | asj@sna.fo
Allan er útbúgvin byggifrøðingur frá VIA University College í Horsens og Cand. Scient. Techn. í Bygningsinformatik frá Aalborg Universitet. Hann var útlærdur bygningssnikHann hevur verið hjá SNA, síðan 2014. Áðrenn hetta arbeiddi hann fyri Vága kommunu í 2011 – 2012.
Bjarni Justinussen - Byggifr., Master í bygningsfysik
Tel. +298 554820 | bj@sna.fo
Bjarni hevur eina Master i Bygningsfysik,SBi, Aalborg Universitet, KBH og eina PBA í Byggifrøði, m.a.k. KEA Byg. Hann hevur arbeitt hjá SNA síðan 2016. Hevur annars arbeitt hjá Københavns Kommunu, Teknik- og Miljøforvaltningen síðan 2011 og hjá KEJD (Københavns ejendomme) í 2010.


c: text/html

text:
Nú jól skulu haldast í Aberdeen helt eg tað vera stuttligt at finna fram til onkrar serstakar skotskar jólasiðir. Eg varð tó ikki sørt bilsin at finna sum tað fyrsta, at jólini eru eitt nýtt fyribrigdi, og at tey vórðu forboðin í sambandi við reformatiónina. Ymisk er at finna um hesi viðurskifti, m.a. fingu bakarar bót um teir gjørdu “Jólabreyð”, men teir kundu fáa eina minni bót, um teir upplýstu hvør hevði keypt frá teimum. Í 1638 royndi skotska stjórnin at gera ásetingar fyri at sleppa undan jólahaldinum, og í 1652 eydnaðist at basa jólunum um alt Bretland, tí jólini vórðu mett heiðin og “pávaslig” – hetta var í eini tíð tá “Church of England” legði sjógv millum seg og Vatikanið. Í Onglandi komu jólini tó aftur eini 10 ár seinni, men í Skotlandi gjørdust jólini ongantíð tað sama aftur. Nústaðni í 1958 bleiv jóladagur frídagur, og í 1974 fingu skotar eisini frí 2. jóladag.
Eldurin ikki sløkna jólaaftan
Ein rættiliga áhugaverdur skotskur siður er í sambandi við brennivið. Jólaaftan varð eitt serliga útvalt petti borið inn í húsið undir miklum hóvastáki. Síðani varð antin ein skál drukkin, ella tøgn hildin. So varð kynt upp, og nú var umráðandi at eldurin ikki sløknaði – sløknaði hann jólaaftan, merkti tað óeydnu. Eisini høvdu vættrar jólanátt lyndi til at snúgva sær niður ígjøgnum ljóðaran og stjala av jólamatinum, umframt aðrar skálkalótir. Tí varð neyðugt at hava ein góðan eld jólaaftan og jólanátt at forða teimum at sleppa gjøgnum ljóðaran.
Helst hevur hesin siður við eldi jólanátt eisini verið í Føroyum. Omma mín úr Fugloy læt altíð ljósið brenna jólanátt, tí tað hevði hon lært frá barnaárum.
4 gæs millum 1000 kalkunir
Frá gamlari tíð var jóladøgurðin gás, men við endurskaptu jólunum eru aðrir siðir komnir, so nú eta flestu bretar kalkun á jólum, hesar verða fyltar við rørdari kjøtfyllu í mun til okkara sviskur og súrepli.
Tað eydnaðist tó okkum siðbundnu føroyingum at fáa fatur á eini gás í Sainsbury, har lógu 4 gæs millum 1000 kalkunir – tollaksmessudag vóru ongar gæs at fáa. Spennandi verður at royna hvussu bretska kjøtfyllan smakkar við einum ískoyti av sviskum.
Hogmanay og gomlu jól
Spurningurin er so, hví skotar hava latið sær lynda at jólini vórðu tikin frá teimum – tað hava teir als ikki. Tey kristnu jólini tóku teir ikki til sín, so tað var í fínasta lagi at forbjóða teimum. Yule eru tó framvegis, tey blivu flutt til Hogmanay, sum nú verður hildið á nýggjári. Hogmanay er eitt rimmar ball. Kendast er helst haldið í Edinburgh, men eisini her í Aberdeen verður stórt Hogmanay hildið: Á Union Street verður stórur útipallur settur upp, har kend orkestur skulu spæla, gøtan verður avbyrgd, og forboðið at drekka úti á gøtunum verður tikið av fyri júst hatta økið. Pubbirnar hava loyvi at selja út av húsinum – í plastgløsum, og fólk sum dragsa drykkjuvøru við sær heimanífrá mugu eisini lata løgin í plastgløs. Hetta ljóðar sum ein føroyskur festivalur. Ein munur á vanligum festivalum og hesum er, at tiltakið er ókeypis! Tó er avmarkað, hvussu nógv fólk sleppa inn, og tí ræður um ikki at koma alt ov seint. Ein áhugaverd skipan er nevniliga at tú fært armband tá tú sleppur inn, men mást lata tað inn aftur tá tú fert av aftur økinum, so tú fært ikki goymt tær, ella einum øðrum, eitt pláss.
Hogmanay og gomlu jól vórðu sum sagt hildin við manér, íroknað trettanda. Hetta líkist ikki sørt okkara dansitíð, ið sum kunnugt byrjar so skjótt sum kristnu jólini eru farin afturum, og varða líka til niðurteljingin til páskirnar byrjar á føstulávint. Og nú vit eru komin til páskirnar: skotar gera munandi minni burturúr páskum enn tey gera í Onglandi!
Gleðilig jól frá okkum í Brekkustovu

robotstxt: allowed

filter: keep


text:
Hvørjum man tykja vakurt hjá sær
1. Hvørjum man tykja vakurt hjá sær,
vakrast í Føroyum tykir mær.
Niðurlag:
Tað er so vakurt,
so vakurt í Føroyum at búgva.
2. Føroyar, mín móðir, víst ert tú fríð
í grønum stakki um summartíð.
3. Tá kvøld og morgun á vinahátt
blídliga heilsast um miðju nátt.
4. Og havið, troytt av at berjast við teg,
við tínar føtur hvílir seg.
5. Føroyar, mín móðir, víst ert tú prúð,
tá ið tú klæðist í vetrarskrúð.
6. Víst ert tú, móðir, føgur og fín,
klædd í hitt skínandi hvíta lín.
7. Tá glampar á himli stjørnulind,
norðlýsið blaktrar um fjallatind.
8. Uppal tíni børn sum móðir rætt,
lat tey ei bregða burtur úr ætt.
9. Gev teimum Tróndar skarpa vit,
men Sigmunds bjarta hjartalit!
10. Gev teimum tolgóða, sterka sál,
gev teimum Sverris vilja sum stál.


text:
Søk um atgeingi
Søkjast kann um at síggja savnsskjøl á lesistovuni hjá Tjóðskjalasavninum, sum innihalda persónsupplýsingar, antin til granskingarendamál ella fyri at fáa upplýsingar um egin viðurskifti.
Søkjast skal á serligum umsóknarblaði, sum fæst frá stovninum og eisini liggur her á heimasíðuni. Tá ið støða verður tikin til, um umsøkjarar kunnu fáa loyvi til at síggja tílík savnsskjøl, verður hugt eftir endamálinum við umsóknini.
Somuleiðis verða treytir settar til eitt møguligt loyvi. Treytirnar eru t.d. at upplýsingar, sum eru í savnsskjølunum, ikki mugu berast víðari og at savnsskjølini ikki mugu almannakunngerast á ein slíkan hátt, at persónlig viðurskifti kunnu kennast aftur.
Samband:
Um ivamál eru, ella ein hevur spurningar ið ikki eru umrøddir í vegleiðingini í høgra bredda, ber til at seta seg í samband við Tjóðskjalasavnið fyri at leita sær hjálp og vegleiðing:
- Tjóðskjalasavnið
- Tel: 340 540
- skjalasavn@skjalasavn.fo
- Mánadag til fríggjadag, kl. 10.00 - 15.00.


text:
Virkisøki formansskapsins er: Formansskapur løgtingsins er hitt hægra fyriskipaða stýrið í løgtinginum og umboðar tingið úteftir. Formansskapurin skal tryggja, at løgtingsumsitingin virkar væl og tíðarhóskandi í allar mátar.Umframt viðger formansskapurin ítøkilig mál, ið sbrt. tingskipanini skulu leggjast fyri formansskapin, mál av grundregluligum týdningi og/ella stórum týdningi og mál, sum annars skulu verða viðgjørd eitt nú:
1) Hægri fyriskipaðar spurningar løgtingsarbeiðinum viðvíkjandi,
2) lønarviðurskifti løgtingsmanna sbrt. stýrisskipanarlógini § 25,
3) spurningar, um tingmaður í valskeiðnum hevur mist valbæri sítt og tí má siga tingsessin frá sær sbrt. stýrisskipanarlógini § 6, stk. 4,
4) spurningar um at taka óárinið frá løgtingsmanni sbr. stýrisskipanarlógini § 24.
Formansskapurin setir løgtingsskrivstovustjóran sbrt. tingskipanini § 20. Formansskapurin tekur støðu til mál, sum skulu verða burturvíst eftir reglunum í tingskipanini § 57, stk. 1.


text:
Føroya Fólkaháskúli hevur aldri átt fæ at bjóða lærarum sínum. Hann hevur heilt upp at seinna veraldarbardaga livað á hungursmarkinum.
Hetta var óivað ein atvoldin til, at Rasmus tók við starvinum sum skrivari hjá Føroya Fiskimannafelag, tí hetta arbeiðið mátti seta mentunarliga skriving hjá honum til viks. Fyri felagið kom Rasmusar skrivarastarv tó at fáa alstóran týdning. Eisini sum skrivstovumaður vísti Rasmus stór evni. Hann kom at vera tað fasta haldið í felagnum, tí illgruni millum felagslimirnar førdi brátt við sær formansskifti, og ofta fór skifti fram á hvørjum ári. Hann helt fíggjarligt skil á felagnum, og tað hevur borið gjøgnum nógvar trupulleikar.
Rasmusar skrivstovustarv og tað, at hann sum felagsskrivari noyddist at taka ímóti nógvum fólki, hevur saman við sjúku í heiminum tikið nógv av tíðini, hann annars kundi havt nýtt til andligt arbeið. Soleiðis hava hansara arbeiðslíkindi verið, og hetta vísurm hvussu væl tað hevur ligið fyri honum at skriva.
Longu nú at meta tað varandi virði í Rasmussar skaldsøgum fer sjálvsagt ikki at bera til, men sum slóðbrótaraarbeið fara søgurnar altíð at verða standandi. Tær lýsingar, sum har eru givnar av føroyskum sumri og summarveðri saman við gomlum føroyskum bygdarlívi, tykjast tó so rakandi, at tær valla kunnu verða gjørdar betur. Rasmus nýtir har eisini eitt meira livandi føroyskt mál, enn vit eru vanir við frá teirri tíðini. Fornari stíl nýtir hann, tá viðurskiftini verða meira hástemt. Tað fellur eisini minni fyri bróstið.
,,Føroya Flora" og ,,Plantulæra" munu vera bøkur, sum menn, ið arbeiða við plantufrøði her á landi, altíð koma at venda aftur til. Í ongari lærugrein er eitt tílíkt grundleggingararbeið gjørt fyri føroyskan skúla sum í plantufrøði. Føroyskur skúli í dag stendur annars veikur, hvat læribókum og føroyskum máli viðvíkir.
Tað sjónarmið at byggja upp egna mentan á heimligun støði má vísa seg í verki gjøgnum skapandi andliga megi, um fólkinum skal verða lagaða t liva sítt egna andaliga lív. Rasmus hevur ikki bert lært, men hann hevur sjálvur virkað í hesum anda, og hann hevur víst skil og hegni í sinum virki.
Tann tíðin, ið farin er, síðan Háskúlin varð stovnaður, hevur óivað ikki ført til ta fólkamentan, sum tað unga ættarliðið, ið vaks fram úr teirri birtingartíðini, hevði hugsað sær til, og Rasmus, sum nú er komin væl til árs, vil ætlandi kunna ásanna hetta. Tó vildi tað verið skilaleyst at nokta, at her er gjøgnum hesi árini hend ein ytri broyting, sum liggur á tí leiðini, menninir frá birtingartíðini mega hava roknað við.
Tað skal meira enn hálv øld til heilt at uppbygja eina fólkamentan, tó at grundarlagið er til staðar, og minni tíð skal væl ikki til at útbúgva landið sjálvt.
Hesa uppbyggjan og útbúgvan kann Rasmus nú fyri ein part síggja útyvir og hava sína metan um, tí hann hevur sjálvur verið við í leikinum.
Rasmus varð borin í 1871 til at verða bóndi við Kirkjar í Miðvági; men hann segði garðin frá sær og valdi háskúlan. Fyri Føroyar var valið gott, men fyri Rasmus sjálvan man luturin hava roynst soltin. Hann giftist í 1904 við Onnu Sofiu Johannesen, systur starvsfelaga síns, Símunar av Skarði. Síðan 1932 hevur Rasmus sitið sum einkjumaður, tá konan hetta árið doyði av sjúku.
Louis Zachariasen


text:
Skylhaldsskyldur
Skilhaldsreglur verða settar í gildi fyri at geva øllum lærarum, næmingum og øðrum, ið brúka skúlan, góðar umstøður at virka undir. Skilhaldsreglurnar lýsa mannagongdir skúlans og skyldur teirra, ið brúka skúlan.
Sámiligur atburður
- Øll á skúlanum eiga at sýna umhugsni og sømiligan atburð, soleiðis at skúlin kann virka øllum at gagni. Happing, niðrandi tala og sálarligur- og likamligur harðskapur verður undir ongum umstøðum toldur millum næmingar ella starvsfólk í TM.
Hølisviðurskifti
- Fyrilit skal havast fyri øllum teimum, sum virka í skúlanum, fyri húsinum og tí, sum inni er.
- Vit hava øll skyldu at halda skúlan og økið kring skúlan nossligt.
- Hølini skulu, eftir brúk, latast aftur í sama standi, sum tey vóru fingin.
- Um trupulleikar eru við hølunum skal hetta fráboðast leiðslu skúlans.
- Hølini í Tórshavnar Musikkskúla skulu ikki brúkast til vinnuligt virksemi uttan serstaka avtalu við leiðsluna í skúlanum.
- Starvsfólk í Tórshavnar Musikkskúla, næmingar á musikkskúla miðnámi og Urguleikaraútbúgvingini hava lykil til skúlan.
- Onnur kunnu fáa lykil til skúlan við at venda sær til leiðslu TM, sum tekur støðu í hvørjum einkultum føri.
- Lyklar til skúlan kunnu verða givnir fyri styttri ella longri tíðarskeið, alt eftir hvør tørvurin er
- Tórshavnar Musikkskúli hevur opið allar dagar í árinum, uttan frá á midnátt til kl. 7 á morgni, og kunnu tey, ið hava lyklar, brúka skúlan í hesum tíðarrúmi, tó við teirri treyt at høli eru tøk.
- Í heilt serligum føri kann leiðsla TM stongja skúlan aðra tíð enn omanfyri nevnt, og harvið avmarka brúkið og rættindi at koma inn í skúlanum. Hettar kann gerast í bæði styttri og longri tíðarskeið.
- Tað er leiðsla TM, ið tekur støðu til, um skúlin verður stongdur og tað er somuleiðis leiðsla TM, sum kunnar starvsfólk skúlans, um hettar stig verður tikið.
- Lyklar til skúlan kunnu gerast óvirknir í tíðarskeiðinum, skúlin er stongdur. Leiðlsa TM tekur støðu í hvørjum einstøkum føri, um lyklar skulu gerast óvirknir ella partvíst óvirknir
- Hóast skúlin er stongdur, ber til hjá starvsfolki TM at sleppa inn í skúlan, men tá bert í heilt serligum føri og bert um leiðsla skúlans hevur givið loyvi.
- Um ásetingar í mun til fyriskipan við lyklum og teimum rættindum tað viðførir, ikki verða hildnar, kann leiðsla TM velja at taka lykilin frá viðkomandi.
Ljóðføri skúlans
- Ljóðførini hjá Tórshavnar Musikkskúla, ið hoyra heima í ávísum høli og sum dagliga verða nýtt til frálæru, skulu ikki flytast millum hølini.
- Ljóðførini skulu undir ongum umstøðum nýtast uttanfyri skúlan uttan í serligum førum og uttan serstakt loyvi, sum einans kann gevast av leiðslu skúlans. Hetta er galdandi fyri lærarar og næmingar.
- Um trupulleikar eru við ljóðførunum, skal hetta fráboðast leiðslu skúlans.
Myndir og upptøkur
- Ikki er loyvt at taka myndir ella upptøkur av næmingum uttan loyvi.
Matur og drekka
- Matur og drekka skal ikki nýtast í frálæruhølum skúlans.
Royking
- Royking fer fram á ávístum øki, har ílat er til øsku og stubbar. Hetta økið er aftanfyri skúlan við ruskbingjurnar.
Rúsevni og rúsdrekka
- Øll høli í Tórshavnar Musikkskúla eru fevnd av reglugerð hjá Tórshavnar Kommunu, har børn og ung ferðast. Tað er tí strangliga bannað, at rúsdrekka ella annað rúsandi verður nýtt á skúlanum.
Lestrarskyldur
- Tað verður vænta av næmingum í Tórshavnar Musikkskúla, at teir gera sær ómak at venja heima og møta til frálæru. Um næmingurin ikki fær møtt til frálæru, skal fráboðast lærara.
- Næmingar í Musikkskúla miðnámi og Orgulleikaraútbúgvingini hava møtiskyldu til alla frálæru, og verður uppmøting og frávera skrásett í umsitingarskipan skúlans. Er fráveran hægri enn 15% fær næmingurin skrivliga ábreiðslu frá leiðslu Tórshavnar Musikkskúla. Um ábreiðslan ikki verður tikin til eftirtektar, verður skrivlig ávaring givin, ið skal váttast av næmingi ella verja, um hesin er undir 18 ár. Fleiri ávaringar verða ikki givnar. Um næmingurin framhaldandi ikki lýkur ásetur um møtiskyldu, heldur frálæran uppat.
Mannagongd í sambandi við loyvda fráveru hjá næmingum í Musikkskúla miðnámi og Orgulleikaraútbúgvingini.
Næmingar, ið eru útvaldir at umboða Føroyar í altjóða kappingum ella tiltøkum innan ítrótt, list ella mentan, kunnu sambært ‘Rundskrivi um fráveru hjá næmingum, sum umboða Føroyar í altjóða kappingum’ frá 27. oktobur 2016 søkja um loyvi at fáa loyvda fráveru frá skúlanum upp til í mesta lagi 10 skúladagar/skúlaár. Umsóknir um loyvda fráveru í sambandi við at umboða Føroyar í altjóða kappingum/tiltøkum innan ítrótt, list og mentan, kunnu verða játtaðar, treytað av, at:
- Næmingurin umboðar Føroyar í altjóða kapping ella tiltaki innan ítrótt, list ella mentan.
- Næmingurin røkir skúlan til fulnar, tvs. 1) møtir væl upp og 2) letur væl inn – eisini tað, ið skal latast inn í fráverutíðarskeiðinum – og 3) annars heldur lestrar- og skilhaldsreglur skúlans.
- Umsóknin verður send til musikkskulin@torshavn.fo. Í umsóknini skal verða greitt frá tiltakinum og leiklutinum, sum næmingurin hevur í kappingini ella tiltakinum og harvið greitt frá, hvussu næmingurin umboðar Føroyar í kappingini ella tiltakinum. Næmingurin sendir sjálvur umsóknina, har váttan fyri úttøku frá felagnum er viðfest. Skjalið, felagið skal útfylla, fæst her.
- Umsóknin verður latin inn í góðari tíð – tvs. í seinasta lagi tvær vikur fyri tíðarskeiðið, hann søkir um. Um talan er um fráveru í ársroyndar-/próvtøkutíðarskeiði, má umsóknin sendast í seinasta lagi 1. mai.
Mett verður í hvørjum einstøkum føri, hvørt næmingurin lýkur hesar treytir. Ger hann ikki tað, verður umsóknin ikki gingin á møti, og verður hann skrásettur sum fráverandi, um so er, hann kortini velur at fara avstað.
Onnur loyvd frávera kann gevast av leiðslu skúlans og verður í slíkan førum avtala gjørd við avvarandi næming.
Til ber hjá næmingum í Tórshavnar Musikkskúla at fara í farloyvi í upp til eitt ár í senn. Umsøknir um farloyvi skulu sendast til musikkskulin@torshavn.fo
Næmingurin skal tá, eins og aðrir næmingar, aftur melda til skúlan í seinasta lagi 15. mai.
Hetta er eisini galdandi fyri næmingar í Musikkskúla miðnámi og Orgulleikaraútbúgvingini.
Næmingar í Litir í Leiki og Ljóð í Leiki kunnu ikki søkja farloyvi.
Tekna teg til Musikkskúla Miðnám?
Umsøknarfreistin at søkja um upptøku er 15 mars 2020
Tú kanst tekna teg til upptøkuroynd her á síðuni.


text:
Skúlin fyri øll er nú skúlin fyri ongan
Skúlastjórin í Fuglafirði: – Skúlin fyri øll er nú skúlin fyri ongan.
Skúlin fyri øll er blivin skúlin fyri ongan, sigur Súni í Hjøllum, skúlastjóri í Fuglafirði, sum eins og allir aðrir skúlastjórar í landinum er í holt við at leggja ársins skúlakabalu. Tímajáttanin skal fáast at ganga upp, men fleiri skúlar hava bara fingið ein brøkpart av tímunum til undirvísing av næmingum við serligum tørvi, sum skúlin hevði biðið um.Skúlastjórarnir í
skúlanum í Vestmanna og Fuglafirði halda, at ein av orsøkunum til at føroyingar dumpaðu í Pisakanningini herfyri var, at skúlin fær ikki møguleika at hjálpa teimum tyngdu næmingunum í skúlastovuni.
[23.05.2006 – Jóhan Heri Joensen]


text:
Vælkomugávan
At gerast foreldur er ein stórhending, og nógv er at fyrireika og taka støðu til. Øll vilja vit hjúkla um og verja lítla verjuleysað barnið. Vit í Samkeyp og Á ynskja at bjóða tykkum eina vælkomugávu, sum vit kalla Pinkupakkin frá Á og Samkeyp.Innihaldið í Pinkupakkanum er REMA 1000 pinkubarna-vøra, ein virðisseðil at brúka í handli, sum selur ymiskt til børn og barnafamiljur umframt ein virðisseðil til fysioterapi. Virðisseðilin kann nýtast til eitt av trimum ásettum tilboðum frá fysioterapeuti. Á hesum virðisseðli er eisini ein QR koda, sum leiðir beinleiðis inn á eina síðu á netinum, har fysioterapeutur vísur hóskandi venjingar til nýbakaðar mammur.
Stempulkort
Sum nakað heilt nýtt fara Á og Samkeypshandlarnir eisini at bjóða eina stempulskipan til barnafamiljur, ið hava fingið bjóðað “vælkomubrævið” á føðideildini. Í Pinkupakkanum er tí eisini eitt stempulkort, sum kann nýtast hvørja ferð tú keypir REMA 1000 blæur og inntil barnið er fylt 3 ár. Tú fært eitt stempul fyri hvønn REMA 1000 blæupakka, og tá ið tú hevur samlað 9 stempul, letur tú kortið inn til handilin, og fært tann 10. blæupakkan ókeypis, og eitt nýtt stempulkort at samla í.
Eftir er bert at ynskja tykkum hjartaliga tillukku við nýføddað barninum, og somuleiðis ynskja tykkum eina bjarta framtíð.
Gev gætur: Hevur tú “vælkomubrævið” frá Á og Samkeyp, sum tú fekk bjóðað á føðideildini, so ert tú vælkomin at melda teg til at fáa Pinkupakkan við at útfylla oyðublaðið her niðanfyri 🙂


text:
Longu áðrenn nakar dystur er spældur í bestu mansdeildini er fyrsti venjarin farin úr starvi.
AB skrivar soleiðis:
AB og Sorin enda samstarvið
Í gjárkvøldið samdust nevndin í AB og Sorin Anghel um at enda samstarvið.
Sorin hevur verið venjari hjá AB síðani 2018 og var eisini hjálparvenjari seinnu hálvu í 2015.
Sorin Anghel takkar fyri tíðina á Argjum: ”Eg havi verið sera glaður fyri hesi seinastu árini á Argjum. Eg havi lagt sera nógva orku í arbeiða sum venjari og havi givið alt, eg kann og eri stoltur av úrslitunum”.
Nýggja nevndin í AB heldur, at Sorin hevur gjørt eitt gott arbeiði fyri AB: ”Sorin hevur gjørt eitt stórt arbeiði fyri okkum á Argjum, og hetta takka vit honum fyri. Hann hevur ment okkara ungu leikarar til profilar í Betrideildini og hevur fingið góð úrslit”, sigur Marius Thomassen, formaður.
”AB er eitt felag í vøkstri, har tey ungu vísa vegin. Argir hevur eitt stórt uppland og hevur altíð verið eitt felag fyri okkara ungu leikarar. Tað eru fjúrtan leikarar í hópinum, sum eru uppvaksnir á Argjum. Vit ræðast ikki avbjóðingar, og í næstum fara vit at kunngera eina spennandi venjaraloysn”, sigur Marius Thomassen.


text:
Legg til merkis, at konsertin byrjar kl. 20.00, og ikki kl. 19.00, sum áður kunngjørt.
Skráin sær soleiðis út:
Barnakór úr Nebo og Tabor
Undirhúskórið
Vitin úr Klaksvík
Ólavur Højgaard, Niels Midjord og Hallgrím Miðberg
Dania O. Tausen
Blátt Gras
Uml. kl. 23.00 verður boðið til ókeypis suppu.
Kl. 23.30 verður Ungdómsbrak við sangi og framførslum, sum vit kenna tað frá TeenStreet tiltøkum.
Eins og undanfarin ár er talan um eitt Blákrosstiltak, og í ár er tað Nebo sum skipar fyri.
Konsertin er ókeypis og øll eru hjartaliga vælkomin.


text:
Námsvísindadeildin
Eftirútbúgving 2019-2020
Við støði í § 6 í Ll. nr 58 frá 9.juni 2008 um Fróðskaparsetur Føroya, í Kunngerð nr 83 frá 15. juni 2012 um ískoytisútbúgving fyri fólkaskúlalærarar og námsfrøðingar, útbúnir eftir eldri lógum og í Kunngerð nr. 140 frá 13. november 2009 um útbúgving av fólkaskúlalærarum og námsfrøðingum, skipar Fróðskaparsetur Føroya/Námsvísindadeildin fyri hesum eftirútbúgvingum lestrarárið 2019-2020:
Tilmelding
Tilmelding skal vera skrivlig. Umsóknarblað til endamálið er til taks á heimasíðu setursins og skal sendast teldutøkt til lestur@setur.fo
Um skúli ella stovnur gjalda skeiðsútreiðslurnar, skal skúla-/stovnsleiðslan vátta tilmeldingina.
Í ivamálum ber til at venda sær til okkum á nad@setur.fo ella við at venda sær til Paulinu Poulsen, lestrarvegleiðara á Námsvísindadeildini, paulinap@setur.fo.
Skeiðstekning verður roknað at vera bindandi. Eru avboð, eiga tey beinanvegin at verða fráboðað. Fróðskaparsetrið skilar sær rætt til at avlýsa fráboðað skeið vegna vantandi undirtøku.
Tilmeldingarfreistin er í seinasta lagi 1. juni 2019, tó er freistin til ískoytisútbúgvingina 16. juni 2019.
Nakrar dagar eftir tekningarfreistina fáa allir luttakarar skrivliga at vita, annaðhvørt teir eru tiknir við á skeið ella ikki. Skeiðsfráboðan verður send luttakarunum við telduposti.
Øll boð og kunning um skeiðið verða givin við telduposti.
Luttakarar fáa skeiðsprógv, tá ið skeiðið er lokið.
Kostnaður
Fyri hvørt modulið í ískoytisútbúgvingini til bachelor verður kravt eitt skeiðsgjald á kr. 8000.
Kostnaðurin fyri luttøku í linjugreinalestrinum er kr. 200 pr/ECTS.
Rokning fyri skeiðsgjald verður send luttakarunum, og kravt verður, at rokningin er goldin, áðrenn skeiðið byrjar.


text:
Poul Michelsen
Poul Johan Sundberg Michelsen (føddur 22. juli 1944 í Tórshavn), vanliga nevndur Poul Michelsen, er stovnari og núverandi formaður fyri Framsókn, umframt vinnulívsmaður.
Lívs- og vinnulig yrkisleiðRætta
Hann hevur útbúgving í handli og vinnulívi. Í 1974 setti hann á stovn vøruhandil í hjallaranum heima hjá sær sjálvum. Vøruhandilin mennist so mikið nógv, at í 1977 varð partafelagið P/F Poul Michelsen sett á stovn. Í 2015 starvaðust 60 fólk á PM Heilsølu, har Poul Michelsen framvegis er virkin sum forstjóri.
Poul Michelsen hevur eisini verið Føroya meistari í badmintoni fleiri ár á rað.
Politisk yrkisleiðRætta
Hann var býráðsformaður í Tórshavn 1980 - 1992. Løgtingsmaður fyri Fólkaflokkin frá 1984 til 1990 og aftur frá 2002. Næstformaður í Løgtinginum 1989 - 1990. Aðalkonsul fyri Finnland í Føroyum. 11. oktober 2010 valdi Poul Michelsen at melda seg úr Fólkaflokkinum. Stutta tíð seinni, á vári 2011, stovnaði hann saman við øðrum nýggja flokkin Framsókn, ið er ein liberalur tjóðskaparflokkur. Á løgtingsvalinum 2011 varð hann valdur á ting fyri Framsókn. Flokkurin fekk tvey umboð, hin tingmaðurin var Janus Rein, sum var nýggjur í politikki. Knapt eitt ár eftir valið, valdi Janus Rein tó at taka seg úr Framsókn og gjørdist leysgangari, og fór seinni í Fòlkaflokkin. Poul Michelsen gjørdist sostatt einasti løgtingsmaður fyri Framsókn eftir 6. oktober 2012.[1] Á løgtingsvali 2015 varð Poul Michelsen valdur inn aftur á ting fyri Framsókn saman við Honnu Jensen. Hin 15. september 2015 gjørdist hann landsstýrismaður í Uttanríkis- og vinnumálum. Tá tók Ruth Vang sæti fyri hann. Hin 17. september 2015, tá ið nevndarsessir í Løgtinginum skuldu býtast, gjørdist Annika Olsen, ið fór úr Fólkaflokkinum eina viku frammanundan, limur í Framsókn og gjørdist forkvinna í Fíggjarnevndini. Framsókn hevði harvið fingið 3 tinglimir á fyrsta sinni, og fyri fyrstu ferð í søgu Føroya, hevði Løgtingið fingið ein flokk við meir enn einum tinglimi ið bara vóru kvinnur.
KeldurRætta
- ↑ Aktuelt.fo Janus Rein hevur tikið seg úr Framsókn
- 2005 - Kraks Blå Bog


text:
Nei takk ! Føroyar skal IKKI vera testøki fyri mikrobylgjur !
Paid advertising
Áheitan til fútan
Most Popular Petitions
Strika eftirlønina til løgtings- og landsstýrisfólk
Hví skulu løgtings- og landsstýrislimir hava risa stóra eftirløn og sleppa undan at gjalda til sína egnu eftirløn? Tey kunnu tað sama gjalda 15% av lønini til sína egnu eftirløn, júst sum øll onnur skula. Teirra pensiónsaldur eigur ikki at vera øðrvísi enn hjá øllum øðrum borgarum. Skriva undir, so vit (fólkaræðið) fáa ávirkan. Tá vit hava fingið yvir 1.000 undirskriftir, verða tær sendar til Føroya Løgting.
Created: 2013-12-27
Vágatunnilin útgoldin – avtalan skal haldast
Undirritaðu krevja, at Vágatunnilin skjótast gjørligt verður handaður landinum. Lánið er nú niðurgoldið til avhendingarvirðið 160,3 mió, umframt at 30 milliónir eru í tøkum peningi. Vit eru errin av, at 15-ára langa verkætlanin endiliga er komin á mál. Tunnilin er útgoldin, eftir at 310 milliónir krónur eru kravdar inn í bummpeningi. Vit hava hildið okkara part av avtaluni og fegnast um, at tunnilin smbr. løgtingslóg nr 14/2002 sum skjótast gerst partur av samhaldsfasta landsvegakervinum
Created: 2017-02-02
Nei takk ! Føroyar skal IKKI vera testøki fyri mikrobylgjur !
Vit mótmæla at Føroyar eru vorðnar testøki hjá kinesiskari telefyritøku !Føroya Tele og Huawei hava gjørt samstarvsavtalu um, at Føroyar – saman við Hong Kong – skal verða testøki fyri nýggjastu tráðleysu tøknini hjá Huawei. Vandin liggur í, at tøknin hjá kinesisku stórfyritøkuni byggir á mikrobylgjugeisling, sum IARC, stovnurin fyri krabbamein undir WHO í 2011 staðfesti er “møguliga krabbameinselvandi”. Fleiri av granskarunum í IARC siga nú, at mikrobylgjugeisling eigur at koma enn longur upp í
Created: 2016-05-13
Verjið Børnini
Tað er ongantíð ov seint at bróta tøgnina - Rættið okkara lógir! Vit vilja hava fyrningarfreistina, ið umfatar revsilógirnar § 216-225, burtur. Menniskju, ið hava verið fyri siðabrotsverki ella øðrum kynsligum ágangi, meðan tey eru børn, og sum framhaldandi stríðast við sera nógv trupul seinárin sum vaksin, skulu fáa eina meira virðiliga viðferð! Børn og vaksin, ið hava verið fyri siðabrotsverki ella øðrum kynsligum ágangi, skulu til eina og hvørja tíð hava møguleika at melda ágangin til myndu
Created: 2013-08-06
Broyt lógina um at hava djór við at ferðast til Føroyar
Alla aðrastaðni enn til Føroyar er tað nemt og einkult at feðrast við sínum djórum, har eru krøvini at djóri skal hava rabies vaccinatón, vera fylgt at einum persóni, hava microchip ella oyramerki, og hava heilsuváttan/pass.Um eitt kelidjór skal úr føroyum til eitt anna land at feðrast skal kelidjóri hava eina heilsuváttan við sær, sum ikki er eldri enn 48 tímar áðrenn feðrin byrjar, hundurin skal vera eyðmerktur (oyramerki, ella microchipp) og hundurin skal í seinasta lagi 48 tímar eftur heimko
Created: 2017-07-24
Vánalig handfaring
Til:Tryggingarfelagið Føroyar P/FKongabrúgvinPostsmoga 329 FO-110 Tórshavn ÁHEITAN. Undirritaðu kundar hjá Tryggingarfelagnum Føroyar gera hervið vart við okkara ónøgd við handfaringina av málinum um oljulekan undir sethúsunum hjá Dávidi R. Davidsen v/familju. Tað kennist alt annað enn trygt at vera kundi hjá Tryggingarfelagnum Føroyar, tá ið felagið fer so illa við einari barnafamilju, at tey eru húsvill í mánaðarvís. Við vón um, at málið verður virðiliga handfarið og endaliga avgreitt, htt
Created: 2014-01-12
March Against Monsanto - Fundarsamtykt 24. Mai 2014
"March against Monsanto” Miðlahúsið 24.mai 2014 Fundarsamtykt Løgmansskrivstovan Kaj L. H. Johannesen, løgmaður Tinganes Vit undirritaðu vilja við hesi samtykt heita á landins leiðslu, Landsstýrið, at virka fyri, at vit fáa nøktandi lóggávu, ið tryggjar heilsuviðurskifti borgaranna og vernd móti dálking av okkara umhvørvi og náttúru. Vísandi til at Føroyar ikki hava nakra lóggávu, ið forðar fyri at alskyns vandamiklir løgir og evni verða innflutt til nýtslu í matvøruframleiðslu, til íd
Created: 2014-05-25
Betri ferða- og farmasamband til Nólsoyar.
Komandi fríggjadag kl. 11.00 fara vit at handa Jóhan Dahl landstýrismanni skriv og undirskriftir, um áheitan um betri ferða- og farmasamband til Nólsoyar. Vit eru ígongd við at innheinta undirskriftir. Ætlanin er at gera eina “happening” Miðlafólk koma og vónandi kann skúlin og barnagarurin eisini koma til havnar. Við hesum fáa vit sett fokus á okkara undantaksstøðu, so Landstýrismaðurin følir seg kroystan at gera okkurt. Vit møtast á kaiini í havn, tá Silja Star kemur inn kl. 10.45. Eftir ætlan
Created: 2014-05-27
Áheitan til fútan
Vit vilja við hesum undirskriftum heita á fútan um at koma til eina niðurstøðu í Skattamálinum hjá Betri, sum er í tráð við virðini í okkara rættarsamfelag.Vit eru góð við okkara rættarsamfelag og ynskja, at tað skal mennast og styrkjast.Vit taka frástøðu frá, at tey sum hava og høvdu stórt álit og ábyrgd í samfelagnum, sviku sína uppgávu, sum vit sóu tað í Skattamálinum hjá Betri.
Created: 2020-02-05
Tylur möt Die Groeijner Tãrtle Halten
Joa, joa,
Created: 2016-05-17


text:
- Tíðindi, mentan og ítróttur
Ein kæra um biogass
Umhvørvisstovan fekk eina kæru um biogassverkið, sum skal byggjast á Skarðshjalla.
Eigarafelagið Hoyvíkshædd, sum er býlingurin norðan fyri skúlan við Løgmannabreyt í Hoyvík, hevur kært um staðsetingina og um vandan fyri lukti frá verkinum.
Kæran verður nú send landsstýriskvinnuni í umhvørvismálum, Sirið Stenberg, sum tekur avgerð um hana.
1,8 kilometrar eru millum Hoyvíkshædd og biogassverkið, upplýsir Umhvørvisstovan.
Partafelagið Førka, Føroysk náttúrorku, ætlar at byggja biogassverk á Skarðshjalla í Hoyvík.
Hiti og el
Biogassverkið hjá Förka, sum er dótturfelag hjá Bakkafrosti, fer at taka neytamykju frá landbúnaðinum og súrløgu av laksi og skarni frá smoltstøðum.
Verkið hevur umhvørvisgóðkenning til at taka móti upp til 50.000 tonsum av lívrunnum tilfari um árið.
Verkið fer at hava gassmotor, sum ger ravmagn burtur úr biogassinum so hvørt.
Hitin frá gassmotorinum kann brúkast til fjarhita ella til onnur endamál.
Harafturat kann viðgjørda tilfarið brúkast sum tøð í landbúnaðinum.
Sí eisini


text:
Í løtuni hevur IRF 9 starvsfólk, sum hava arbeitt hjá felagnum í fleiri enn 25 ár.
Á myndini eru (f.v.) Poul Samuelsen, Súsanna Joensen, Marius Jacobsen, Jógvan Páll Johansen, Ólavur F. Johannessen, Jógvan Páll Danielsen, Jónsvein Lilaa, Heini Jón Johannesen og Poul Andrias Joensen.
Jónsvein Lilaa, Jógvan Páll Danielsen, Marius Jacobsen og Heini Jón Johannesen starvast allir á Brennistøðini úti á Hagaleiti. Ólavur F. Johannessen starvast sum innsavnari av virkisburturkasti, og Jógvan Páll Johansen arbeiðir við innsavning og viðgerð av serburturkasti. Súsanna starvast í fyrisitingini, og Poul Andrias Joensen er stjóri í IRF.
Í fjør vóru 40 ár liðin, síðan IRF varð sett á stovn, og serliga tey fyrstu árini hjá felagnum leikaði tað mangan hart á. Eftir tógvið stríð fann Brennistøðin sítt pláss úti á Hagaleiti í Leirvík, og hon var tikin í nýtslu í 1989 – fyri gott 30 árum síðani.
IRF telur í dag á leið 100 starvsfólk, og bæði nevnd og leiðsla eru errin um hesi starvsfólk, sum hvønn dag lyfta eina uppgávu av alstórum samfelagsligum og umhvørvisligum týdningi.


text:
Bókin “ Millumlandasiglingin – nýggj byrjan” er komin
Lýsing30-10-2019 - 08:00 - Jóanis Albert Nielsen
Bókin er samstundis lívssøgan um Óla Hammer, skipara og stjóra á Smyril-Line.
Tá Strandferðslan gjørdi av at keypa “Smyril” í 1975, vórðu lunnar aftur lagdir undir millumlandasiglingina við ferðafólki og farmi.
Óli var skipari á “Smyrli” frá fyrsta degi, og hann var skipari á “Smyrli”, til hann fór í land, tá farið varð undir at stovna Smyril-Line í 1982/-83.
Tí hevur bókin fingið heitið: “Millumlandasiglingin - nýggj byrjan”.
Talan er um lívssøguna hjá Óla Hammer, sum byrjaði í Oyndarfirði, eitt skifti við Norðskála og síðani í Havn, tí tey fluttu til Havnar í 1950.
Óli fór til skipas í 1960 við línubátinum “Gamla Andrassi”, og var við honum, til framkomni línubáturin hjá sama felag, “Leikur”, kom í flotan.
Síðani var hann eisini við nótabáti, áðrenn hann gjørdi av at fara á skipsføraraskúla í Havn.
Síðani fór Óli Hammer eitt skifti út at sigla hjá donskum felag, men gjørdi fyrst í 1970unum av at vera nærri hjá familjuni. Tá fekk hann starv hjá Strandferðsluni.
Og tá so “Smyril” kom í 1975 gjørdist hann skipari, til hann saman við øðrum fór undir at stovna Smyril-Line, sum keypti fyrru “Norrønu”.
Hví tann avgerðin varð tikin, sæst í bókini.
Og uppaftur størri avgerð var tað at fara undir at fyrireika at byggja nýggju “Norrønu”. Tað arbeiðið byrjaði seinast í 1990unum. Tað sæst eisini í bókini.
Og bókin lýsir eisini ta menning sum hevur verið, bæði av ferðafólka- og farmaflutninginum millum lond, síðani Smyril-Line varð stovnað.


text:
Mórugøta á jólum
Um Kenneth, Katju og øll hini í Mórugøtu 8.
So er jólaaftan í Mórugøtu. Hvussu man tað fara at ganga?
Aðrir partar
Páll Danielsen lesur - Tá ið jólaskipið sakk, sum Høgni Mohr hevur skrivað. Dánjal Tavsen hevur gjørt ljóðmyndina.
Armgarð Arge lesur um ljósið, sum kom. Hon hevur skrivað um ljósið í Mín jólabók 2015. Sára Olsen lesur jólaevangeliið uppá rím eftir Johannes Møllehave, Amy Tausen týddi. Jonna Fritsdóttir Mortensen lesur søguna - Eitt barn er føtt, Heri Jacobsen týddi.


text:
Elinborg Pálsdóttir hevur í ár givið eina EP út sum kallast “Landið sum eingin sær”. Í 2015 gav hon út sína fyrstu útgávu “Spor”. Seinni í ár fer Elinborg at savna hesar báðar útgávur í eina LP. Elinborg hevur spælt nógvar konsertir og í 2016 fekk hon heiðurin sum ársins live einstaklingur í FMA.
Allan Tausen, sum gav fløgu út í 2013 við 11 løgum, harav hann hevur skrivað 8 sjálvur, er sera dugnaligur gittarleikari. Umframt at spæla saman við Elinborg Pálsdóttir, spælir hann eisini saman við fleiri øðrum føroyskum kendum sangarum og tónleikarum, so sum Hans Marius Ziska, Høgna Lisberg, Knút Háberg Eysturstein og Døgg Nónsgjógv.
Konsertin er í Tofta skúla týskvøldið, 2. mai kl. 20.00. Konsertin er ókeypis.


text:
Tvøroyrar- og Trongisvágs skúli.
?Venjingar og mannagongdir, um eldur kemur í.....
Venjingar:
?Í Tvøroyrar- og Trongisvágs skúla verður skipað fyri innanhýsis brandvenjingum um mánaðarskiftið august/september.
?Í Tvøroyrar skúla verður í januar skipað fyri brandvenjing saman við sløkkiliðnum, meðan brandvenjingin í Trongisvágs skúla saman við sløkkiliðnum verður í november.
Um eldur kemur í, verður borið soleiðis at í báðum skúlunum:
Ring altíð fyrst 112 og fá næmingarnar út.
Trýst síðani á eldávaringarknøtt.
Starvsfólkini, á hvørjari stovu sær, skipa fyri at fáa øll børnini út skjótasta og nærmasta veg. Protokollin skal við út.
Tvøroyrar skúli.
Um eldur kemur í, verður borið soleiðis at:
Ring altíð fyrst 112 og fá næmingarnar út.
Trýst síðani á eldávaringarknøttin uttan fyri lærarastovuna, í ganginum á miðhædd í Gamla skúla ella í ganginum uttan fyri køkshølið í Nýggja skúla.
Starvsfólkini, á hvørjari stovu sær, skipa fyri at fáa øll børnini út skjótasta og nærmasta veg. Protokollin skal við út.
• Øll samlast soleiðis: Tey, sum hava skúlastovu í nýggja skúla, samlast í nýggja skúlagarði. Tey, sum hava skúlastovu í Gamla skúla, samlast í gamla skúlagarði ella nýggja skúlagarði, alt eftir, hvussu umstøðurnar eru. Verður farið út í gamla skúlagarð, so skulu næmingar fara beinleiðis út í nýggja skúlagarð, um umstøðurnar eru til tað. Hjástaddu lærararnir taka støðu.
Vísir tað seg, at næmingar og lærarar eru staddir ymsastaðni, so skulu lærararnir seta seg í samband við leiðslupersón, sum so syrgir fyri, at tey boðini verða givin trygdarumboði ella sløkkiliðnum.
Um umstøðurnar eru soleiðis, at ikki ber til at fara út í nýggja skúlagarð, so verður farið niðan á vegin omanfyri skúlan.
Uppteljingarøkið í nýggja skúlagarði verður merkt við gulari striku.
• Á samlingarstaðnum telur lærarin, um allir næmingarnir, sambart protokolluni, eru komnir út.
• Starvsfólkini boða leiðarunum ella trygdarumboðnum frá, um øll eru komin út. Leiðararnir og trygdarumboðini eru í grønum, merktum vesti.
• Leiðarin ella trygdarumboðið tekur ímóti sløkkiliðnum, gevur teimum boð um, um øll eru komin út,
• ........so tekur sløkkiliðið yvir.
Leiðararnir og trygdarumboðini taka síðani støðu til, hvat síðani verður gjørt.......
Trongisvágs skúli
· Ring altíð fyrst 112 og fá næmingarnar út
· Trýst síðani á eldávaringarknøtt.
· Starvsfólkini í hvørjari stovu skipa fyri at fáa øll børnini út skjótasta og nærmasta veg. Protokollin skal takast við út.
· Øll samlast soleiðis:
Er hann sunnan í ættini, samlast øll niðan fyri skúlan; niðast á parkeringsplássinum har hvítur krossur er frámerkið.
Er hann norðan í ættini, samlast øll uppi á spæliplássinum har hvítur krossur er frámerkið.
· Á samlingsstaðnum telur lærarin, um allir næmingarnir, sambært protokollini, eru komnir út.
· Starvsfólkini boða trygdarumboðnum ella leiðaranum frá, um øll eru komin út.
Leiðararnir og trygdarumboðini eru í grønum, merktum vesti.
· Trygdarumboðið ella leiðarin tekur ímóti sløkkiliðnum og gevur teimum boð, um øll eru komin út.
· ................so tekur sløkkiliðið yvir.
Leiðararnir og trygdarumboðini taka síðani støðu til, hvat síðani verður gjørt.......


text:
Ekstra Bladet skrivar her um ein danskan mann í 30-unum sum fekk trupulleikar 15-20 minuttir inni í svimjingini á KMD Challenge triatloninum í Århus í gjár, fyri síðani at doyggja í sjúkrahúsinum. Tey høvdu stytt svimjingina niður í helvt tí at vatnið var so kalt, har minstamarkið hjá Dansk Triathlon Forbund er 14 gradir. Áðrenn kappingina høvdu tey tøgn í ein minutt, fyri ein annan íðkara sum hevði ætlað sær at luttikið, men sum doyði eftir at hava vant á somu leið, síðsta vikuskiftið.
Tag: havsvimjing
Havsvimjing á Jóansøku
Aftur í ár er tað ætlanin at hava havsvimjing á Jóansøku, og vónandi sleppa okur á sjógv í ár 😉
Havsvimjingin verður fríggjadagin 24. juni kl 19:00
Svimjingin byrjar í møluni við Krambatanga (har Smyril leggur at), svomið verður beint yvir um fjørðin, inn til “gomlu Kei” á Tvøroyri.
Kostnaður 0 kr.
Eftir svimjingina ber til at sleppa at brúsa sær í svimjihylinum í Tvøroyrar Skúla
Vinarliga meldi til svimjingina á susvim (kurla) gmail.com seinast tórsdagin 23. juni kl 12:00
Vegna Suðuroyar Svimjifelag
Marlon Kjærbo
FINA krevur nú at allir havsvimjarar hava venjara við
FINA hevur í dag sent út eina dagførda útgávu av sínum “Rules and Regulations for the FINA 10km Marathon Swimming World Cup 2011 – 2013”, við einum fylgiskrivi har tey vísa á serliga hesa broytingina:
“5.1 Entries: Entries will be accepted only from National FINA Member Federations which must also enter a coach for each respective swimmer. The role of the coach is to represent the swimmer at the Technical Meeting, coach the swimmer during the practice, and most importantly, feed the swimmer during the event. The FINA Technical Delegate together with the Chief Referee will accept entries and register only swimmers accompanied by the respective coach who is in charge of swimmer recognition during the race. A swimmer without a coach present will not be allowed to start the race.”
Burturblivni maðurin funnin í Arizona
Amerikanska løgreglan hevur nú funnið mannin sum varð fráboðaður at vera burturblivin undir havsvimjing frá Scripps Pier til La Jolla Shores í Kalifornia. Vísir seg at hann rýmdi undan møguligum fongsulsdómi, fyri fíggjarsvik á 1.3 milliónir dollarar, og varð tí eftirlýstur og funnin av U.S. Marshalls í Yuma, Arizona. Lesið her á Los Angeles Times.
Ivasamt um burturblivni maðurin yvirhøvur fór útí
Vit lósu í gjár at 53 ára gamli Jim Repeta ikki var komin aftur í aftur leygardagin eftir havsvimjing frá Scripps Pier til La Jolla Shores í Kalifornia. Nú skrivar abclocal.com at tað er ivasamt um maðurin yvirhøvur fór útí, ella um hann hevur valt at blíva vekk. Maðurin var nevniliga møguliga á veg í fongsul, eftir fíggjarsvik í milliónaklassanum, har dómur fór at falla í næsta mánaða.
Havsvimjari burturblivin í USA
53 ára gamli Jim Repeta ætlaði at svimja umleið 3 kilometrar frá Scripps Pier til La Jolla Shores í Kalifornia, men kom ongantíð fram. U.S. Coast Guard leitaði leygarkvøld til sunnudag seinnapart, men hevur nú valt at gevast við leitingini, grundað á aldur á manninum, sjóhita og metingini av hvussu leingi hann hevur kunnað yvirlivað í vatninum. Lesið her á LaJollaPatch.
FINA straffar nú dómarar fyri hendingina í Fujairah
Open Water nevndin hjá FINA hevur sambært SwimNews.com fráboðað Valerijus Belovas úr Litava og Steven Munatones úr USA, at teirra tænasta sum høvuðsdómarar ikki longur er neyðug. Belovas var hann sum var høvuðsdómari í Fujairah nær Dubai, tá ið Fran Crippen doyði har á World Cup stevnu í havsvimjing í heyst, meðan Munatones sambært keldum hjá SwimNews.com verður straffaður fyri at hava tosað við miðlar um innanhýsis viðurskifti í FINA. SwimNews.com verjir hinvegin báðar mennirnar, at Belovas hevur sagt at stevnan í Fujairah var einki ørvísi enn aðrar Open Water stevnur hjá FINA, og at tað einasta sum Munatones hevur gjørt, er at arbeiða fyri at fáa trygdina betri í havsvimjing.
Her tosar SwimmingWorld Magazine við Munatones:
Continue reading FINA straffar nú dómarar fyri hendingina í Fujairah
USA broytir sínar mannagongdir runt havsvimjing
Amerikanska svimjisambandið hevði sum kunnugt ikki nakran venjara við Sameindu Arabisku Emiratini, tá ið Fran Crippen druknaði har í World Cup kapping innanfyri ein mola í Fujairah nær Dubai. Hetta vilja tey broyta nú, men hava ikki orku til at senda venjarar til allar tær havsvimjingar runt heimin sum amerikumenn luttaka í. Tey fokusera tí uppá at senda venjara við til ávísar kappingar, nú íroknað allar World Cup kappingar.
Continue reading USA broytir sínar mannagongdir runt havsvimjing
Rob á RobAquatics svimur 10 km í havinum í dag
“The Tribune” skrivaði í gjár um hvussu Rob Dumouchel frá www.robaquatics.com í dag fer at svimja 10 km í 13 gradir heitum sjógvi út fyri Avila Beach millum Los Angeles og San Francisco í Kalifornia, uttan vátdrakt. Hann hevur bæði kajak og fylgibát við sær, ífall at hann verður niðurkøldur ella á annan hátt illa fyri, og ger hetta millum annað til at savna pengar inn til okkurt tey kalla “the Food Bank Coalition of San Luis Obispo County.
Eg noyðist at lána hesa myndina av masters-bloggu hansara, við verðins besta myndateksti: “little known fact, pink leopard spots on a swimsuit keep you warmer” 😀
[Picture courtesy of Rob Dumouchel at www.robaquatics.com ]
Bjarging og hugni fyri havsvimjarar
Sunnudagin 14.november fer Sørin Djurhuus at vísa fram ymiskt um bjarging á sjónum í sambandi við havsvimjing. Tiltakið verður við lendingina í Hoyvík. Aftaná venjingina verður farið útí at svimja, og aftaná svimjingina verður hugnaløta við onkrum leskiligum. Alt tiltakið verður niðri við lendingina í Hoyvík um tað viðrar. Vetrarsvimjarar kring alt landið eru vælkomnir til tiltakið í Hoyvík. Lesið her á torshavn.fo.


text:
Fílabeinsstrondin
Tjóðveldið Fílabeinsstrondin (alment franskt heiti: République de Côte-d'Ivoire) er eitt land í Vesturafrika. Í norðri hevur Fílabeinsstrondin mark við Mali og Burkina Faso, í eystri við Gana, og í vestri við Liberia og Guinea. Almenna málið er franskt.
PolitikkurRætta
MannarættindabrotRætta
Bæði deildir, sum stuðla fyrrverandi forsetanum á Fílabeinstrondini Laurent Koudou Gbagbo og núverandi forsetanum Alassane Ado Dramane Ouattara, framdu kríggsbrotsverk og brot á mannaættina, í blóðuga stríðnum, sum tók seg upp aftaná valið í desember 2010 [1]. Alassane forseti hevur higartil ikki fordømt hesum ræðugerðum. Hetta kann tulkast, sum tekin um, at hansara trygdardeildir og aðrir vápnaðir bólkar, hava fingið grønt ljós til at halda fram við bardøgunum. Heitt verður á Alassane, um alment at fordøma bardøgunum og at steðga øllum álopum á sivila fólkið alt fyri eitt. Mannarættindabrot verða framhaldandi framd mótvegis veruligum ella ímyndaðum stuðlum hjá fyrrverandi forsetanum Gbagbo. Mannarættindabrotini verða bæði framd í Abijan og í vestara partinum av landinum. Eitt kanningarlið hjá Amensty International hevur verið á Fílabeinstrondini, í gott tveir mánaðir, og samlað meira enn 100 frágreiðingar frá vitnum og fólki, sum hava yvirlivað massakrina, sum fór fram tann 29. mars 2011 í Duékoué, sum liggur umleið 500 km. vestan fyri Abidjan, og granna bygdinum. Allar frágreiðingarnar frá vitnum bera boð um, at drápini eru systematisk útvald og framd av hermonnum í FRCI (Forces Républicaines de Côte d'Ivoire), sum varð stovnað av núverandi forsteta Alassane tann 8. mars í 2011 [2]. FRCI herdeildin hevur dripið hundraðtals menn í øllum aldrum, vegna teirra politisku sannføring og etniska samleika.
Áðrenn menninir vóru dripnir, vóru teir bidnir um at upplýsa navn teirra og vísa samleikaprógv. Nøkur av samleikapróvnum vóru funnin undir liðini av líkunum. Frá 6. til 8. mai í 2011 vóru fleiri bygdir niðurbrendar og fleiri fólk dripin. FRCI rættvístgjørdi hesar gerðir við at siga, at teir leitaðu eftir vápnum. Síðan desember 2010 hava deildir, sum hava stuðla Gbagbo eisini hava framt kríggjsbrotsverk og brot móti mannaættini, harmillum morð, píning og neyðtøkur. Síðst í februar mánaði fóru deildir, sum stuðla Gbagbo, inn í eitt tætt bygt grannalag í Abijan, har fólk, sum stuðla Alassane hildu til, og drupu fleiri fólk. Stríðið, sum hevur valdað seinastu seks mánaðarnar hevur ført til, at túsundtals fólk eru flýdd og eru tramautiseraði.
BúskapurRætta
Fílabeinsstrondin sigst vera eitt tað tryggasta landið í Afrika, bæði politiskt og búskaparliga. Ein av atvoldunum er, at landið hevði sama forseta, Félix Houphouët-Boigny (f. 18. oktober 1905 – d. 7. desember 1993), í 33 ár, 1960 til 1993. Hann legði dent á, at landið skuldi flyta út ymiskar vørur, tí at tað er ein av fortreytunum fyri sterkum búskapi. Týdningarmestu landbúnaðarvørurnar eru kaffi og kakao. Bøndurnir dyrka eisini bummull, frukt og tubbak og hava eisini skógarvinnu.
Borið saman við flestu lond í Afrika er Fílabeinsstrondin rættiliga ríkt land. Ein ein av orsøkunum er, at myndugleikarnir hava lagt seg eftir, at bøndurnir dyrka ymiska grøði. Einki land í heiminum dyrkar so nógv kakao sum Fílabeinsstrondin - summi ár kemur 1/3 av øllum kakao haðan - men kapping úr Landsynningsásia kann fara at broyta hetta. Einki annað land í Afrika dyrkar so nógv kaffi, og teir dyrka eisini ananas og bananir.
Fyrr vóru stórir skógir á Fílabeinsstrondini. Har vaks nógvur dýrur viður, sum til dømis íbinholt og mahogni. Nú er næstan eingin skógur eftir. Í mong ár var skógarvinna álitið í búskapinum, og nógvur viðarútflutningur var hildin at vera ein av útvegunum at vinna á uttanlandsskuldini. Stórir skógir vórðu høgdir niður og lendið lagt inn til kaffi- og kakaolundir. Nú verður roynt at bjarga tí skógi, sum eftir er, og farið er eisini at gróðurseta trø.
FólkiðRætta
Fleiri enn 60 fólkasløg eru á Fílabeinsstrondini, og samanumtikið liva tey friðarlaga saman. Eitt av hesum fólkum er danfólkið, djúpt inni í skógunum fyri vestan. Tey eru gitin fyri at duga væl at skera í træ og gera m.a. træskortar, sum limirnir í serligum loyniligum felagsskapum brúka, so at eingin skal vita, hvørjir teir eru. Bara limirnir í hesum felagsskapum sleppa at dansa styltudansin hjá danfólkinum.
ÁtrúnaðurRætta
Kúpan á størstu kristnu kirkju í heiminum (La Basilique Notre-Dame de la Paix) dagar høgt upp um húsatekjurnar í lítla býnum Yamoussoukro, sum fyri stuttum varð gjørdur til høvuðsstað á Fílabeinsstrondini. Gamli forsetin, Boigny, hevði sjálvur eftirlit við arbeiðinum, kirkjan varð liðug í 1989. Hon var ovurdýr at byggja, men har eru 7 000 sessir, og í túninum fáa 350 000 fólk verið - tríggjar ferðir so nógv fólk, sum búgva í býnum. Funnist varð harðliga at forsetanum fyri at seta í verk so ræðuliga dýra bygging í einum landi, har enn er stórt fátækadømi.
HagtølRætta
- Kristindómur: 37,5 %.
- Islam: 37,5 %.
- Afrikanskir átrúnaðir: 25,0 %.
MentanRætta
Fílabeinsstrondin gjørdist sjálvstøðugt ríki í 1960, tá hevði landið verið franskt hjáland í 400 ár. Landið hevur enn nógv samband við Frakland. 240 km sunnanfyri høvuðsstaðin liggur Abidjan. Hesin nýmótans havnabýurin við glampandi háhúsum er størsti býur í landinum. Í Abidjan eru nógvir snøggir mótahandlar og fínar matstovur, ið eru merkt av franskari ávirkan og minna um, at landið hevur staðið undir Fraklandi. Mangir bankar í Abidjan og aðrar fyritøkur húsast í háhúsunum uppi á heygnum í býnum. Abidjan var høvuðsstaður á Fílabeinsstrondini til 1991, tá ið Yamoussoukro gjørdist høvuðsstaður.
KeldurRætta
- ↑ http://web.archive.org/web/20110912103014/http://amnesty.org/en/library/asset/AFR31/002/2011/en/bb769d9e-874f-442e-9454-993977a35f95/afr310022011en.pdf
- ↑ http://www.amanien.info/actualite-1860-colonel-kouassi-patrice-porte-parole-des-forces-republicaines-de-cote-d-ivoire-ordonnez-nous-obeirons-commandez-nous-executerons.html?PHPSESSID=99f4511af43df8d353be5e1306ccdf08


text:
Á kvinnusíðuni var kappast á gólvi og forskotnari barr, og á mannfólkasíðuna í lopi, ringum og rekk.
Frá Støkk luttóku fimleikarar í gentum og kvinnum, og megnaðu vit at fáa eitt bronsuheiðursmerki, sum Bjørt Davidsen vann á gólvinum.
Nøkur úrslit frá gentum og kvinnum síggjast niðanfyri! Sí annars øll úrslit hjá hvørjum einstøkum fimleikara hjá bæði kvinnum og monnum við at klikkja á leinkið "2. steypakapping 2012 - amboð" niðanfyri.
Nakrar myndir eru at síggja í myndasavninum!
Gentur:
Gólv
Jonna Hansen HF 21,90
Anja P. Petersen HF 21,00
Bjørt Davidsen Støkk 19,65
Elsbet Dalbø HF 18,70
Marta Nielsen Støkk 18,60
Forskotin barr
Jonna Hansen HF 22,30
Elsbet Dalbø HF 19,40
Natalia K. Knudsen HF 18,10
Kvinnur:
Gólv
Katrin Wardum HF 13,27
Birita Poulsen HF 11,84
Eydna Danielsen HF 11,84
Forskotin barr
Katrin Wardum HF 9,85
Birita Poulsen HF 9,20
Annika B. Hansen HF 8,95
Anita S. Davidsen Støkk 8,85


text:
Jóannes Patursson (pappírsbók)
Í hesi bók verður gjørd ein roynd at lýsa fyri yngri ættarliðum persónin og persónleikan Jóannes Patursson.
Denturin verður lagdur á tann politiska partin av æviskeiði Jóannesar bónda ein byrjan til eina politiska ævisøgu. Men ævi hansara hevði og fekk so nógvar aðrar partar, ið eftir standa av lívsmynd hansara, í Føroya søgu.
Vónandi eydnast tó við hesum verki at koma nærri tí manni, sum helst meira enn nakar annar skapaði og myndaði ta longu tíð, hann fekk at liva í.
Eingi viðurskifti í føroyskum samfelagslívi ta knøppu øldina, hann var á foldini, eru sjálvsøgd uttan um hann.
---
Hetta er broytt endurútgáva av 1991-útgávuni.
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Til ber at bíleggja tíð á tlf. 31 80 70
Keypskurvin er tóm
Hjá Cosméto hava vit alt, tær tørvar, fyri at kenna teg væl. Viðgerðirnar á Cosméto eru sera umfatandi innan vælveru og vakurleikarøkt og eru fyri bæði kvinnur og menn.
Andlits- og kropsviðgerðir eftir konseptinum hjá vælkendum veitarum sum Medex og Murad.
Eisini bjóða vit kosmetiskar viðgerðir við Ellipse Light lasara og Veinwave, sum eru millum bestu tól á marknaðinum til hártøku, húðynging og viðgerð av sjónligum æðrum í eitt nú andlitinum. Rukku- og arrviðgerð í andlitinum kunnu vit eisini viðgera við Serum8 Dermaroller og Dermapen, sum ein nýggj og sera framkomin loysn við Serum8 hyaluronsýru. Upprunin til Serum8 kemur frá einum donskum húðlækna.
Harumframt leggja vit make-up, gera alt innan negl og geva fótarøkt og handarøkt.
Stórt úrvæl í Youngblood mineral makeup.
©2013 Cosméto


text:
Tekniski Skúlin í Tórshavn, Føroya Handilsskúli og Føroya Studentaskúli hava leingi havt trongar og ótíðarhóskandi hølisumstøður. Í fleiri ár hevur verið neyðugt at avvísa skikkaðar umsøkjarar orsakað av trongu umstøðunum. Tey seinnu árini hevur verið arbeitt við fleiri ymiskum uppskotum til at bøta um viðurskiftini hjá skúlunum. 26. mai 2008 varð samtykt at byggja skúladepil til hesar tríggjar skúlarnar. Depilin verður bygdur við Marknagil í Havn.
Í 2019 vórðu játtaðar 13,9 mió. kr. til liðugtgerð og ymsar tillagingar av Glasir sambært ásettari ætlan. Orsakað av, at stórur tørvur hevur verið á arbeiðsorku um alt landið, hevur hetta darvað gongdini í verkætlanini. Landsverk hevur stýrt verkætlanini skynsamt, men avleiðingin av tørvandi arbeiðsorku er, at ikki øll arbeiðir kundu avgreiðast í 2019. Landsverk hevur sent umbøn til játtanarmyndugleikan um at fáa óbrúkta fígging flutta til 2020.
Bygningurin varð avhendaður Mentamálaráðnum í august 2018 og tikin í brúk tá.
Hædd 6, 5 og 4 eru lidnar. Á 3. hædd verður arbeitt við síðstu smálutunum í køkinum, og so er tann hæddin eisini liðug. Sum heild arbeiða allir handverkarnir við seinastu smálutunum, ein størri upprudding er sett í verk, og fasadan verður reingjørd. Ein keramikovnur er fluttur frá Studentaskúlanum til 4. hædd á Glasi. Eisini er nakað av tí nýggja innbúnum komið og sett upp í bygninginum. Talan er um møblar til frisørdeildina, millum annað klippstórar, vaskistórar og neglaborð. Hetta merkir, at frisørdeildin á 5. hædd av álvara hevur tikið skap. Ítróttarhøllin á 1. hædd er klár til fyrsta dystin. Høllin hevur fult hondbóltsmát, og harafturat er teknað upp til 6 badmintonvøllir, 1 stóran flogbóltsvøll, 4 barnaflogbóltsvøllir og 3 kurvabóltsvøllir. Fjølsalurin, sum fer at hýsa bæði sjónleiki, dansi og øðrum mentanarligum átøkum, er eisini liðugur. Øll vanlig flokshølir, ið eru 64 fermetrar til støddar, eru so at siga klár, og arbeitt verður við teimum seinastu tøkniligu smálutunum. Ein flytbarur veggur er millum flokshølini, sum ger, at tey kunnu leggjast saman tvey og tvey. Í umklæðingarrúmunum og í verkstaðarøkinum eru bygdar inn í alt 1,8 mió. mosaikflísur.
Innrættingin gongur væl, og nøkur arbeiði eru um at vera liðug. M. T. Højgaard, Húsavarðatænastan og Lafuco gjøgnumgingu manglar í viku 11 á 5. og 6. hædd, og í viku 13 gjøgnumganga instalatiónsarbeiðstakararnir teirra manglar, og síðani fara JimS og Anskar Hansen at gera síni arbeiðir liðug, so tær hæddirnar eru skjótt endaliga lidnar. Articon avhendaði betonggólvini undan jólum og er í løtuni í gongd við at stoypa atriumtrappuna, eins og er farið undar lendisarbeiðið. Wenge hevur lagt timburgólvini, Demich hevur borað øll holini til jarðhitan, sum sostatt skjótt er klárur at íbinda. M. T. Højgaard ger í løtuni tey endligu arbeiðini á 1. og 3. Hædd. HVT setir upp loftir á teimum ymsu hæddunum, eins og uttanhýsis terrassir verða gjørdar lidnar. Lufuco setir upp glasveggir á 1. og 2. Hædd. Jim S leggur flótandi gólv á 6. hædd, og Kyster ger múraraarbeiði á hædd 1., 2. og 3. Øll hesi arbeiðini verða væntandi liðug í apríl. Eldhugar ger seinastu umvælingarnar av brandmálingini á konstruktiónini, og Aluplast setir úthurðar í. Við tí fyri at fáa avgreitt øll arbeiðini til tíðina, verður so vítt møguligt samdøgrið nýtt at arbeiða í.
Arbeiðið gongur væl, og í løtuni eru umleið 90 arbeiðsfólk á byggiplássinum við Marknagil. Fyri kortum varð sáttmáli gjørdur við Húsavarðatænastuna um tað seinasta av arbeiðinum uttanhýsis, millum annað uttanhýsis loft og terrassur. Somuleiðis hevur lisitatión verið um jarðhitaverkætlanina, eins og múraraarbeiðstøkan er send út í innbodna lisitatión. Arbeiðið á byggiplássinum við Marknagil fer í løtuni fram soleiðis:
- Articon arbeiðir við at stoypa seinastu gólvini, sum væntandi verða liðug síðst í oktober.
- Húsavarðatænastan arbeiðir við at seta loftini upp á fjórðu og fimtu hædd. Somuleiðis fyrireika teir at flyta stóru stilladsina yvir í blokk F, har uttanhýsisi loftini síðani verða sett upp.
- MT Højgaard er so smátt við at gera veggarbeiðið á fjórðu hædd liðugt, og byrjar nú upp á aðru hædd.
- Lafuco ger innanhýsis glasveggir, har hædd fimm og seks væntandi verða lidnar síðst í oktober.
- KONE eru byrjaðir at seta upp lyftir í bygninginum.
Nú sæst væl inni í bygninginum, at hann er við at fáa skap. Gólvini á 5. og 6. hædd eru liðugt stoypt, og síðani verður stoypt á 4. hædd. Á 6. hædd eru eisini gipsveggir settir upp og glasvernd og fasaduglas um at verða liðugt. Húsavarðatænastan er byrjað upp á loftini, og Lafuco fyrireikar uppsetingina av glasi innandura.
Arbeiðsánari: Mentamálaráðið
Byggiharri: Landsverk
Tekniskur ráðgevi: BIG
Tíðarætlan: Eftir ætlan verður skúlin tikin í nýtslu við skúlaársbyrjan í 2018.
Kostnaðarætlan: 515 mió. kr. íroknað innbúgv o.a.
Skúladepilin: Verður umleið 19.500 fermetrar til støddar og fer at hýsa 1.500 næmingum. Hóast depilin verður skipaður í trimum sjálvstøðugt arbeiðandi eindum (studentaskúli, handilsskúli og tekniskur skúli) verður talan um ein og sama skúla við felags leiðslu og nógvum felags hentleikum. Byggingin verður formað soleiðis, at undirvísingin kann skipast kreativt, nýhugsandi, eins og hon skal vera fakliga og námsfrøðiliga slóðbrótandi. Til tess at lúka framtíðarinnar ókendu krøv til undirvísing, verður byggingin myndað við smidligum loysnum og fjøltáttaðum rúmleika, eins og partar av skúlanum vera opnir fyri næmingum alt samdøgrið.


text:
Verandi farleið Norður um Fjall úr Klaksvík til Árnafjarðar og víðari til Norðdepils varð tikin í nýtslu, tá tunlarnir vóru latnir upp ávikavist í 1965 og 1967. Tunlarnir eru einbreytaðir og lúka ikki nútíðarinnar krøv til hædd, breidd og trygdarútgerð. Fríhæddin er einans 3,1 metrar og breiddin 3,5 metrar. Tí kunnu heilt stór akfør ikki koyra ígjøgnum tunlarnar. Tunlarnir eru sostatt ein fløskuhálsur til fyri virksemið norðan fyri tunlarnar. Í 2018 var gerandisferðslan um samdøgrið 1.400 akfør, sum eru tald vestan fyri Árnafjarðartunnilin. Í januar 2018 búðu 355 fólk á Viðareiði, 245 í Hvannasundi, 166 í Norðdepli, 1 í Depli, 2 á Norðtoftum og 64 í Árnafirði.
Arbeiðið við dagføringini av verkætlanini er ikki heilt liðugt og heldur fram nakað inn í 2020. Avgerð skal eitt nú takast, um munnarnir skulu gravast út, áðrenn tunnilin verður boðin út. Játtanin í 2019 var á 1,5 mió. kr., men nakað leyp av, sum var flutt til 2020, so til ber at halda fram við fyrireiking av verkætlanini.


text:
Næmingur í Trygd
Vilt tú verða partur av einum samtaki, har tú bæði arbeiðir sjálvstøðugt og hevur ávirkan?
Sum næmingur hjá okkum leggja vit stóran dent á tína útbúgving, og at tú mennist innan øll virkisøkir í okkara fyritøku. Vit bjóða tær eitt læruríkt umhvørvi og eitt mennandi og dynamiskt lærupláss, har tú skjótt fært ábyrgd av sjálvstøðugum uppgávum.
Um teg
Tú ert ágrýtin, tær dámar at læra og at fáast við kundarøkt. Tú hevur eina miðnámsútbúgving, ella verður liðug/ur í summar.
Umsókn
Í umsóknini vilja vit fegin hava at vita:
-
Hví tú ynskir lærupláss
-
Hvørjar lærugreinir í skúlanum tær dámar best
-
Hvørji frítíðarítriv tú hevur
-
Møgulig arbeiði eftir skúlatíð ella í frítíðini
-
Okkurt um teg sjálva/n, sum tú metir hevur okkara áhuga
-
Navn, bústað, føðingardag og telefonnummar
Meira at vita
Vilt tú hava meira at vita, kanst tú her á heimasíðuni lesa meira um sjálva útbúgvingina, próvtøku, løn og arbeiðstíð og møguleikar eftir lokna lærutíð. Tú ert eisini vælkomin at seta teg í samband við okkum á hr@trygd.fo ella við at ringja 358 100.
Send okkum tín umsókn við lívsrensli (c.v.) og avritum av prógvum til hr@trygd.fo ella til: Trygd, Oknarvegur 5, 100 Tórshavn, att. Brian Smedemark.
Umsóknarfreistin er fríggjadagin 13. apríl 2018.


text:
– Eg umboði Føroyar umvegis Danmark
Jóhan á Plógv Hansen, sum í 2012 valdi danska landsliðið fram um tað føroyska, er um at koma fyri seg eftir drúgvan skaðaFyri haldarar
Kilometrar av plastikkleidningum dálka føroysku strendurnar
Sprengileidningar úr plasti liggja fram við sjóvarmálanum kring alt landið og stava frá havnaútbygging og undirsjóvartunlinumFyri haldarar
Gleðin var stór, tá ið posturin endiliga kom
Ferðasambandið millum Føroyar og útheimin 1852-1925Fyri haldarar
Skip og bátar: Christian Jens Andreasen
Í 1848 kom Christian Jens Andreasen skipari til Føroya úr Keypmannahavn við jaktini FortunenFyri haldarar


text:
Eirikur Lindenskov! - hví ikki siga, at ”tað var fantastiskt”
politikkur02-09-2019 - 22:17 - Jóanis Nielsen
Blaðstjórin á Sosialinum, sum fyri stuttum sendi hin stjóran í Miðlahúsinum heim, fyri síðan at seta hann aftur, er aftur úti við rívuni.
Eirikur er uppvaksin í einum javnaðarreiðri, og hetta litar hansara meiningar, sjálvandi. Objektiviteturin er so sum so. At Kvf ikki hevur skilt tað, er merkisverdugt.
Í Kvf í morgun var Eirikur biðin at gera eina meting av valúrslitinum. Tá verturin spyr um samgongumøguleikar, so er blaðstjórin beinanvegin klárur við eini atsókn á Kristin Michelsen.
Eingin fer at skipa eina samgongu, sum skal líta á atkvøðuna hjá Kristini – hann fer helst at sita í andstøðu komandi fýra árini, var svarið hjá Eiriki.
Eg vil siga tað soleiðis, at higartil havi eg ikki tosað við nakran politikara, hvørki í løgtinginum ella landsstýrisfólk, sum hava ein farra av áliti á Eiriki Lindenskov – heldur ikki hansara egnu, politisku soldátar, ta tíðina, eg havi verið í politikki.
Man plagar at siga, at tað er so deiliga nemt at sverta onnur út, tí so er fokus á tað. Tað er júst tað, sum Eirikur ger. Tí tak ikki feil: Eirikur Lindenskov ger hetta tricksið at skifta fokus einans tí, at eingin skal kenna persónin Eirik Lindenskov.
Spurt kann verða, um tað er nakar miðil, t.d sjónvarpið ella nakar føroyingur, sum hevur gjørt eina gjøgnumførda samrøðu við Eirik Lindenskov. Torir nakar? Og torir Eirikur sjálvur at vera við einari slíkari samrøðu?
Sjálvútnevndur í egnum blað
Tað kundi verði ein dokumentarsending um ein av máttmiklastu persónum í Føroyum. Eirikur Lindenskov er eftir øllum at døma ikki hvør sum helst, sambært vinnublaðnum hjá Sosialinum í 2018.
Í samband við vinnudagin 2018 gjørdi Miðlahúsið eitt vinnublað. Í tí blaðnum var Eirikur Lindenskov sjálvútnevndur ein av máttmiklastu monnum í Føroyum. Nummar eitt var Regin Jacobsen, Bakkafrost, nummar tvey var Ben Arabo, og seinni í rekkjuni útnevndi hann seg sjálvan, sum ein av teimum máttmiklastu.
Ikki eiti á sjálvrósi.
Tað kundi hent, at ein dokumentarsending kundi víst okkum, hvussu ein av máttmiklastu monnum í Føroyum í veruleikanum er, um alt kemur fram. Ikki minst nú hann – enn eina ferð – er so raskur at sletta um seg við, hvussu nógv lík onnur hava í lastini.
Bjarni Hammer, Jørgen Niclasen, Jógvan Skorheim, Sonja Jógvansdóttir, Annika Olsen, Bárður Nielsen og Kristin Michelsen hava í hvussu er ikki verið í krithúsinum hjá Eiriki Lindenskov, tað eg veit um. Hjá mær rínur tað ikki við. Fyri onnur hava avleiðingarnar verið óbótaligar.
Tá piltarnir hjá Jenisi komu í starv í Miðlahúsinum, so bleiv Jenis friðhalgaður --áðrenn var annarleiðis. Soleiðis kunnu viðurskiftini broytast.
Kristin Michelsen er komin inn fyri Sjálvstýri, og tað hevur Lindenskov ilt í reyvini av. Tað eru tað helst nógv, sum hava havt av Lindenskov eisini.
Eirikur! Tá ið tú skalt eitast at ”analysera”, hví so ikki siga, at ”tað var fantastiskt”, at Sjálýstyri fekk ein tingsess, heldur enn at niðurgera Jógvan Skorheim og Kristin Michelsen? Ella er tað fyri – enn eina ferð – at flyta fokus burturfrá Lindenskov?
Kristin Michelsen, tingmaður fyri Sjálvstýrisflokkin.


text:
Soleiðis lænir tú
Soleiðis verður tú lánari
Lánarakort fæst í avgreiðsluni, og tað fyrsta er ókeypis.
Øll yvir 14 ár, sum hava bústað í Føroyum, kunnu læna ókeypis á Landsbókasavninum, treytað av
- at lánarin hevur lánarakort
- at reglugerðin verður hildin
Tað ber ikki til at læna uttan lánarakort.
Verður lánarakortið burtur, má boðast bókasavninum frá beinanvegin. Eitt nýtt lánarakort kostar 50 kr.
Broytir lánarin bústað ella teldubústað, skal bókasavnið hava boð.
Lánarakort hjá øðrum føroyskum bókasøvnum kunnu eisini nýtast á Landsbókasavninum, um tey verða lisin inn í bókasavnsskipanina.
Ábyrgd
Lánarin hevur sjálv/sjálvur ábyrgdina av tí, hon/hann lænir.
Lánitíðin
Lánitíðin er 30 dagar - í summum førum 14 dagar.
Bíleggingar
Er tilfarið útlænt, ber til at bíleggja tað umvegis www.bokasavn.fo. Fráboðan verður send, tá ið tilfarið er tøkt.
Minst til at hava lánarakortið við, tá ið tú kemur eftir tilfarinum.
Sjálvgreiðsla
Tilfar kann bíleggjast og endurnýggjast um leitiskipanina hjá Landsbókasavninum: www.bokasavn.fo
Til hetta krevst lánarakort og loyniorð.
Væntar tær loyniorð, vend tær so til avgreiðsluna á bókasavninum.
Ritar tú inn í www.bokasavn.fo sært tú eisini
- Øll tíni lán
- Afturborin lán
- Gjørdar bíleggingar
- Møguliga eftirstøðu
Tilfar frá øðrum bókasøvnum
Eigur bókasavnið ikki tilfarið, ið leitað verður eftir, verður í flestu førum roynt at útvega tað frá øðrum bókasøvnum, annaðhvørt í Føroyum ella uttanlands.
Í summum førum verður gjald kravt fyri greinir.
Fyri tilfar lænt frá øðrum bókasøvnum eru teirra treytir galdandi.
Endurnýggjan
Lánið kann endurnýggjast, um eingin annar hevur biðið um tilfarið. Endurnýggjan av láni kann avgreiðast á heimasíðuni www.bokasavn.fo ella um telefonina.
G.G. Útlendsk lán kunnu einans endurnýggjast við at seta seg í samband við avgreiðsluna á Landsbókasavninum.
Fjaratgongd til talgilt tilfar
Limir í FRIS kunnu fáa fjaratgongd við at biðja um brúkaranavn og loyniorð.
Áminning
Verður tilfarið ikki borið aftur rættstundis, verður sekt givin soleiðis sum yvirlitið vísir:
- 0-14 dagar ov seint 20 kr.
- 15-28 dagar ov seint 70 kr.
- eftir 29 dagar ov seint 140 kr.
Endurgjald
Geva áminningarnar ikki úrslit, verður endurgjaldskrav skrivað, og somuleiðis kann endurgjald verða kravt fyri oyðilagt og burturmist tilfar.
Saman við endurgjaldskravinum verður eisini kravt eitt innheintingargjald à 140 kr.
Serliga virðismiklar bøkur, partar av bókaverkum og annað týdningarmikið tilfar verður virðismett fyri seg
Landsbókasavnið hevur opið soleiðis
Mánadag, týsdag, mikudag og hósdag: kl. 08:30-18:00
Fríggjadag: kl. 08:30-17:00
Móttøkan letur upp kl. 10:00


text:
Árni Dahl hevur við játtan frá mentamálaráðnum staðið fyri at gera ævintýrini til talgildan tekst, og í samráði við Nám er avgjørt at leggja ævintýrini á Snar.
Í fyrstu atløgu eru øll ævintýrini í ”Sagnum og ævintýrum” hjá Jakob Jakobsen løgd á Snar.
Ævintýrini eru her endurgivin við Hammershaimbs stavseting eftir útgávuni: Jakob Jakobsen: "Færøske folkesagn og æventyr", 1898-1901. At gera tekstin lættari at lesa eru fleiri reglubrot sett inn í netútgávuna. Tilvísingar til AT-nr. eru úr útgávuni, sum kom í 2009.
Í aðru atløgu eru 42 ævintýr, sum Heðin Brú týddi, løgd á Snar. Tey eru úr hesum bókum:
“Ævintýr 1-6”, týtt hevur Heðin Brú, myndirnar hevur Elinborg Lützen gjørt. Føroya lærarafelag 1959-1974.
Nú eru so løgd út 33 ævintýr, sum H. C. Andersen skrivaði, og sum Marius Johannessen týddi. Tey eru úr bókunum: “10 ævintýr”, 1980, “11 ævintýr”, 1981 og “12 ævintýr”, 1982.
So hvørt verða onnur ævintýr løgd út
Á hesum ævintýrasíðum á Snar er ætlanin at savna so nógv tilfar sum møguligt. Snar tekur fegin móti øllum tilfari um ævintýr, so um tit hava okkurt spennadi tilfar liggjandi, sendið tað til snar@. snar.fo


text:
Bygdatúrar
Bygdatúrar eru hugnaligir, læruríkir, og øll kunnu vera við.
Vit hava dugnaligar, staðkendar ferðaleiðarar ið kunnu fortelja tykkum um mangt og hvat í Sandoynni og í Skúgvi, m.a. rithøvundatúrur, søguligar túrar, fornfrøðiligar túrar eins og ævintýrtúrar.
Gamla lendingin, Gálgin v.m., Sandur
Á Sandi er nógv áhugavert at hoyra um, m.a. um fornfrøðina á Sandi, kirkjuna, Kálv Lítla osfr.
Vit bjóða eisini túrar Niðri á Hamri, har greitt verður frá lendingini og frá fyrstu handlunum ið komu aftaná Kongaliga Handilin. Eisini kunnu tit hoyra um Gálgan og Runta, ið varð seinasti maður ið var hongdur har.
Tað ber sjálvandi eisni til at vitja bygdasavnið Norðara Koyta á Sandi ella Listasavnið á Sandi í samband við bygdatúrin.
Nær
Alt árið, eftir avtalu.
Bílegging
Bílegg túrin við at skriva til okkum á info@visitsandoy.fo.
Prísur
360 kr. fyri hvønn tíma fyri upp til 18 fólk. Alt eftir hvat tit vilja síggja, er túrurin 1-2 tímar langur.
Prísurin fyri atgongd til søvnini er ikki íroknaður. Prísur er kr. 60,- fyri hvønn fyri hvørt savnið. Tó er prísurin kr. 50,- fyri hvønn um tit eru fleiri enn 12 fólk.
Húsavík
Húsavík er millum elstu bygdir í landinum, og tí eisini søgurík bygd. Her livdi Húsfrúgvin um ár 1400, og toftirnar frá hennara tíð síggjast enn. Eitt, sum sermerkir Húsavík, er tær nógvu grótlagingarnar. Einir 10 kilometrar av gørðum, sum eru í góðum standi, gróthús ymsastaðni í bygdini, og sjónligast eru Kirkjan og gróthúsini á Tumbakka.
Nær
Í 2019 er bygdatúrur í Húsavík hvønn mándag – hósdag kl. 17 – 18.
Til ber eisini at gera hendan aðrar dagar, eftir avtalu.
Bílegging
Bílegg túrin her ella við at skriva til okkum á info@visitsandoy.fo.
Prísur
150 kr. fyri hvønn.
Fyrispurningar og bílegging
Um tú vilt ein annan bygdatúr enn lýst her, vilja vit fegin vit skipa fyri tí.
Send okkum ein teldupost á info@visitsandoy.fo ella ring til okkum á tlf. 222 078.
Vit fáa best hjálpt tær um vit fáa fyrispurningin minst 2 dagar áðrenn túrin.


text:
Nýggj NemID lyklaapp
Nú tørvar tær ikki longur at hava títt lyklakort hjá tær, tá ið tú skal rita inn við NemID. Ístaðin kanst tú taka niður NemID lyklaappina og brúka NemID beinleiðis frá tíni snildfon ella teldli – hetta er eisini møguligt, um tú skal rita inn í Netbankan á tíni teldu.
Hvat er lyklaappin og hvussu virkar hetta?
NemID lyklaappin er eitt eyka amboð til títt NemID lyklakort. Við lyklaappini kann tú góðkenna við at koyra fingurin yvir snildfonina ístaðinfyri at tasta eitt loyniorð inn. Báðir møguleikar eru eins tryggir.
Um tú velur at brúka lyklaappina, fær tú eina umbøn í tína lyklaapp, tá ið tú t.d. skal góðkenna eina gjalding í tínum Netbanka. Fyri at fremja eina gjalding skal tú góðkenna umbønnia við at koyra fingurin yvir snildfonina.
NemID lyklaappin er ókeypis og kann takast niður í App Store ella Google Play.
Fakta um NemID lyklaappina
- NemID lyklaappin er eitt hent eyka amboð til NemID lyklakortið
- Tað er líka trygt at brúka lyklaappina sum lyklakortið til at rita inn við NemID
- Tú kann brúka NemID lyklaappina til alt tað, sum tú brúkar NemID til
- Tú kann knýta somu NemID appina á 3 snildfonir
- Tú skal goyma títt NemID lyklakort, hóast tú brúkar NemID lyklaappina. Tú skalt til dømis brúka lyklakortið til at seta appina í gildi, um tú fær tær eina nýggja fartelefon ella um ongin streymur er á tíni fartelefon


text:
Vegna COVID-19, verða eingi møti og sunnudagsskúli í Mizpa
Vegna støðuna við Korona, verður einki virksemi í Mizpa, fram til 13 apríl. Lýst verður, tá byrjað verður aftur.Les meira
Ungdómsmøtir 1. hálvár 2020
Sí skrá yvir ungdómsmøtini 1. hálvár 2020Les meira
Jólaskráin 2019
Sí skránna í Mizpa fyri desember 2019Les meira
Trúboðarar, talur & greinar
les meira
Tíðindaskriv juni 2019
Tá eg heilsi uppá fólk her í landinum og man spyr hvussu ein hevur tað? So er svarið ofta soleiðis frá trúgvandi fólki. “Tað gongst illa, men eg havi tað gott”....
Les meira
Gjøgnumgongd av Fyrra Pætursbræv
Talarar: Óli Wolles, Jóannes Mørkøre, Jón Jacobsen og Robert Gutke.
Les meira
Bið áðrenn freistingina
"... biðið, fyri at tit skulu ikki falla í freisting!" Matt. 26,41
REGLULIG MØTIR
Sunnumorgun:
10.30 - 11:30 Morgunmøti v/Breyðbróting
11:30 - 12:00 Steðgur við drekka
12.00 - 13:15 Møti/Sunnudagsskúli
20.00 Ungdómsmøti (2. hvønn sunnudag)
Hóskvøld:
20.00 Bønarmøti
3. hvørt mikukvøld í mánaðinum er andakt í Korndalsbýlinum kl. 19.30
SUNNUDAGS-
SKÚLIN
Sunnudagsskúli er hvønn
sunnudag kl. 12.00
Børnini verða býtt upp í tríggjar flokkar:
Yngsti flokkur: Undir skúlaaldur
Mittasti flokkur 1. - 3. flokk
Elsti flokkur: Frá 4. flokki og uppeftir
VASKILISTIN
Vaskiholdini hava ábyrgd av at halda salin reinan allan mánaðin, eins og tey eisini hava ábyrgd av at skipa fyri drekkamunni um nakað serligt tiltak er í mánaðinum.
"Hvat bíblian lærir"
Evni vit hava hesuferð er: Hvat lærir bíblian?
Annaðhvørt sunnukvøld frá kl. 20.00 - 22.00 er opið hús í Mizpa fyri tey í 5. flokki og uppeftir. Vit fara at syngja og hoyra eitt orð úr bíbliuni. Aftaná verður spæl og drekka.
Síggjast í Mizpa
Ungdómsmøtir
annaðhvørt
sunnukvøld
kl. 20


text:
"... biðið, fyri at tit skulu ikki falla í freisting!" Matt. 26,41
Tú kanst sýna besta 'pokerandlitið' fram í royndini at sannføra onnur um, at tað gongst betur, enn tað ger, men innast inni kennir tú sjálvur tey økini, har tú oftast verður freistaður og snávar. Onnur kunnu geva tær toppkarakterir, men frá tær sjálvum fært tú dumpikarakter. Og sum tað hendir aftur og aftur, fert tú at hugsa: "Hvat er meiningin í at biðja Gud um fyrigeving? Eg endurtaki bara somu syndirnar umaftur og umaftur og skal aftur at biðja hann um fyrigeving."
Ein loysn finst. Jesus segði við lærisveinarnar: "Vakið og biðið, fyri at tit skulu ikki falla í freisting!" (Matt. 26,41) Við øðrum orðum: Bið, áðrenn freistingin kemur, og so verður tú styrktur og útgjørdur til at megna tað.
"Men eg havi biðið!" svarar tú kanska. So vaks um skamtin og bið meir!
Áðrenn Jesus stillaði stormin á vatninum, var hann alla náttina í bøn. Sløkk sjónvarpið, telduna, snildfonina og annað samband úteftir og brúka tíð saman við Gudi.
Hvat merkti tað, tá ið 'tey gomlu' tosaðu um at "biðja ígjøgnum"? Bara hetta: Tú kanst koma hagartil í bøn, at tú 'veitst', at Gud hevur givið tær ta styrki, tú hevur fyri neyðini, og at sigurin er vunnin. Paulus sigur: "Latið okkum tí við dirvi stíga fram fyri hásæti náðinnar, so vit kunnu fáa miskunn og finna náði til hjálp á rættari tíð!" (Hebr. 4,16)
Hvørjum hevur tú tørv á, tá ið tú heldur á at snáva? Guds náðiríku fyrigeving – og hansara hjálp at sigra á freistingini.
So bið, áðrenn freistingin kemur, og Gud fer at gera teg til ein sigrara.
"et Ord til Dagen" 1. februar 2020
(Erla Berghamar týddi)
Í USA síggjast av og á bilar við teksti á kúfangaranum, sum sigur, at barnið hjá eigaranum er 'heiðursstudentur' á ávísum skúla.Les meira
"... biðið, fyri at tit skulu ikki falla í freisting!" Matt. 26,41Les meira
"Játta vit syndir okkara, er Hann trúfastur og rættvísur, so Hann fyrigevur okkum syndirnar og reinsar okkum frá allari órættvísi.Les meira
Har sum tú býrt, har er heim títt ella bústaður tín. Tá ið tú prísar Gudi, sigur tú: "Kenn teg heima her, Harri."Les meira
Tá ið tú kannar tíni mistøk, sært tú, at tað var hugsanarhátturin ta løtuna, sum var orsøkin, og tað er tí, tú ert noyddur til at halda á at bjóða tínum egnu hugsanum av.Les meira
Um ein, tú elskar, sorar hjartað og svíkur álit títt, verður tú viðkvæmur.Les meira
Tað ber til at lovprísa Gudi alt ov lítið, men tú kanst ongantíð prísa honum ov nógv.Les meira
Paulus skrivar: "At hann skuldi víkja frá mær, bað eg Harran um tríggjar ferðir.Les meira
"... fyri at eg skal ikki gera meg stóran ..." 2. Kor 12,7Les meira
Tey bíbliukønu eru ikki samd um, hvat "tornurin" hjá Paulusi var.Les meira
Er tað ikki áhugavert, at sum vit eldast, hava vit lyndi til at gerast tolnari – hóast vit hava minni tíð eftir? Hví man tað vera?Les meira
Gud hevur eina ætlan fyri tínum lívi, sum krevur, at okkurt skal henda eina ávísa tíð.Les meira


text:
Ráðgeving um marknaðarføring og branding út í heim
Í hørðu kappingini um útlendskar kundar er umráðandi, at føroyskar fyritøkur profilera seg út frá altjóða professionellum prinsippum.
Umframt eina pedantiska tilgongd til enskt málbrúk, kann Prosa bjóða eitt umfatandi innlit í marknaðir og mentanir, har enskt er móðurmálið, og hvussu ein føroysk fyritøka kann røkka hesum móttakarum á besta hátt.
Sum eitt íkast til hugskotsmenningina kann Prosa hjálpa til við at vinkla boðskapin soleiðis, at tað, sum vit sjálvi halda ljóðar gott, professionelt, stuttligt, o.s.fr. eisini verður uppfatað soleiðis av móttakaranum í t.d. Bretlandi ella USA.
Eg havi drúgvar royndir sum fríyrkisráðgevi innan PR og sosialar miðlar í Onglandi. Har havi eg m.a. hjálpt býráðum og øðrum almennum stovnum við lýsingarátøkum og ymsum átøkum á sosialum miðlum. Í Danmark og Norra havi eg m.a. havt ein avgerandi leiklut í altjóða brandingini av norðurlendskari gransking, umframt at hava staðið fyri einum stórum altjóða PR átaki hjá danska uttanríkisráðnum.
Við hesum royndum kann Prosa hjálpa tíni fyritøku at røkka móttakaranum uttanlands best møguligt.


text:
Borgarstjóravalevni í London: Kristin í Bretlandi verða forfylgd
Borgarstjóravalevni í London: Kristin í Bretlandi verða forfylgd
– Fólk siga slíkt við okkum, sum tey ikki høvdu sagt við fólk uttan nakra trúgv ella sum høvdu eina aðra trúgv, sigur kristna konservativa valevnið til borgarstjórastarvið í London.
48 ára gamli Shaun Bailey heldur uppá, at kristin í Stórabretlandi eru fyri so stórum mismuni, at tað eigur at metast sum forfylging.
Shaun Bailey hevur tosað við forsætismálaráðharran um málið. Hann stillar sjálvur upp sum mótvalevni til núverandi borgarstjóran, Sadiq Khan. Shaun Bailey hevur í síni politisku yrkisleið higartil ofta tosað um sína kristnu trúgv, men nú óttast hann fyri, at hon fer at verða brúkt ímóti honum í stríðnum um borgarstjórasessin.
– Vit verða forfylgd fyri okkara sjónarmið. Fólk siga slíkt við okkum, sum tey ikki høvdu sagt við fólk uttan nakra trúgv ella sum høvdu eina aðra trúgv. Eg haldi, hetta er tí, at vit verða mett at vera ein rótfest trúgv, og tí halda fólk, at tey hava loyvi at siga soleiðis, sigur Shaun Bailey.
Hann sigur, at eisini mong kristin uppliva misjavna millum tað, onnur kunnu siga um tey, og tað, sum tey sjálv kunnu siga um onnur.
– Eg ætli mær at náa embætinum, men fólk fara at brúka mína trúgv til at rógva framundir, at eg ikki eri nóg kosmopolitiskur, at eg ikki eri fevnandi ella okkurt tílíkt. Men eg ivist í, um tey vilja gera tað sama mótvegis onkrum, sum onga trúgv hevur ella hevur eina aðra trúgv. Eg stúri fyri tí, tí vit skulu gjarna hava loyvi til at hava okkara sannføring, sigur Shaun Bailey.
Fyribils er Sadiq Khan, sum er muslimur og valevni fyri Labour, mettur at hava besta møguleika til enn eitt valskeið sum borgarstjóri, tá íbúgvarnir í London skulu velja í mai.
Shaun Bailey hevur fingið atfinningar fyri útsagnir um kristnan etikk. Í einum faldara hevur hann eisini sagt, at tað er lættari at integrera svørt kristin enn muslimar og hinduar í samfelagnum, tí tey svørtu kristnu hava fleiri felags virðir við teir hvítu bretarnar enn fólk frá øðrum átrúnaðum.
Kelda: Udfordringen


text:
Prísur
Fyri hvønn persón, tá ið tvey vaksin ferðast saman úr kr. 10.795,-
Samlaður prísur, tá ið 2 vaksin + 2 børn ferðast saman úr kr. 32.995,-
Íroknað pakkanum
Eykatænastur
Prísur fyri bussflutning frá flogvøllinum til hotellið t/r kr.
Prísur fyri mat umborð á flogfarinum
Hotellið
Pegasos Royal er eitt av best umtóktu All Inclusive hotellunum, ið Nazar bjóðar. Familjuhotellið hevur eina breiða All Inclusive skrá við stórum buffetum, temamatstovum og ikki at gloyma úrval av ísum. Beint við hotellið er ein deilig og barnavinarlig sandstrond við fínum sandi. Á sjónum er ein feitur wipepout bani við villum forðingum. Eisini hevur hotellið eitt eitt stórt vatnland við mongum russjibanum.
GG! Prísurin avhongur alt av nær ferðast verður. Um ferðast verður í háárstíð ella um lítið pláss er umborð á Atlantic kann prísurin verða nakað hægri


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Føroya Kommunufelag og SEV
Føroya Kommunufelag
Umboð fyri Vestmanna Kommunu eru komin í stýrið fyri Føroya Kommunufelag og í nevndina í SEV.
Karl A. Olsen, borgarstjóri, varð afturvaldur sum stýrislimur í Føroya Kommunufelag á aðalfundinum 30.01.’09. Dánjal Petur Müller, borgarstjóri í Kvívík, varð valdur sum varalimur fyri Karl.
Nýggja stýrið í Føroya Kommunufelag er: Albert Ellefsen (Vága kommuna) og Herálvur Jacobsen (Sørvágs kommuna) fyri Vágar, Karl A. Olsen og Asbjørn Djurhuus (Sunda kommuna) fyri Streymoynna, Jógvan K. Mørkøre (Eiðis kommuna) og Johan Christiansen (Eystur kommuna) fyri Eysturoynna, Hans Jákup Kallsberg (Viðareiðis kommuna) fyri Norðuroyggjar, Dánjal Jákup Jakobsen (Skálavíkar kommuna) fyri Sandoynna og Delmar Tausen (Hovs kommuna) fyri Suðuroynna.
Stýrið skipaði seg við Asbirni Djurhuus sum formanni og Jógvan K. Mørkøre sum næstformanni.
SEV
Á aðalfundi hjá SEV 06.02.’09 varð Pauli T. Petersen valdur sum nýggjur nevndarlimur fyri Streymoynna. Martin Petersen, bygdaráðslimur í Kvívík, varð valdur sum varalimur fyri Paula.
Nýggja nevndin í SEV er: Niels O. Eyvindsson (Hvalba) fyri Suðuroynna, Páll á Reynatúgvu (Sandur) fyri Sandoynna, Jákup Suni Lauritsen (Sørvágur) fyri Vágar, Pauli T. Petersen fyri Streymoynna, Marin Kathrina Frýdal fyri Tórshavnar kommunu, Kári E. Jacobsen (Glyvrar) fyri Eysturoynna og Steinbjørn O. Jacobsen (Klaksvík) fyri Norðuroyggjar.
Nevndin skipaði seg við Páll á Reynatúgvu sum formanni og Jákup Suna Lauritsen sum næstformanni.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna@vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Bank Nordik: 6460-110.628.9
Betri Banki: 9181-123.097.4
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Við máli í síðsta minutti sendi Ari okkum í finaluna í kappingini um Løgmanssteypið. Hóast KÍ vardi við øllum, teir hava lært, hava teir ikki lært at verja seg ímóti Ara.
Dysturin var øgiliga taktiskur, har KÍ einans hevði áhuga í at verja og drála. Og hóast yvirvág í spæli høvdu vit ilt við at finna hol í kompaktu KÍ-verjuni. Sum dysturin leið, løgdu vit meira trýst á og gjørdu eisini nakrar broytingar, millum annað við at senda Hørð longur fram á vøllin.
Men tá klokkan setti hol á seinasta minuttin, og fleiri kanska høvdu ásannað, at tað ikki bleiv nøkur steypafinala fyri okkara viðkomandi í ár, sló Ari til. Tróndur, sum allarhelst hevði fingið bóltin ígjøgnum eitt lyklarhol – í myrkri og við bind fyri eyguni – fann eitt hol í kompaktu KÍ-verjuni. Ari fór til stroks, og komin inn í brotsteigin smekkaði hann til. Bólturin fór undir KÍ-málverjan við nærmastu stong og í málið. Gleðin var stór, tá dómarin bríkslaði fyri seinastu ferð, og stóra HB-áskoðarafjøldin fór væl nøgd aftur til Havnar.
Vit gloyma nú steypakappingina eina løtu, tí tað eru fýra mánaðir, til hon verður spæld. Hon verður á Tórsvølli 21. september.
Hagtøl
KÍ – HB 0-1 (0-0)
0-1 – Ari Mohr Olsen
Liðið í dag: Teitur M. Gestsson, Magnus Egilsson, Jógvan Rói Davidsen, Sebastian Pingel (Pætur Petersen), Adrian Justinussen, Dan í Soylu (Bartal Wardum), Tróndur Jensen, Símun Samuelsen (Jógvan Skeel Nolsøe), Hørður Askham, Ari Mohr Olsen, Lasse Thillitz Andersen
Óbrúktir eykaleikarar: Bjarti Vitalis Mørk, Brynjar Hlöðversson, Daniel Johansen, Símun Sólheim


text:
Stevnumið um rúsevni og ítrótt
1. Ítróttasamband Føroya, ÍSF, arbeiðir ímóti rúsevnanýtlsu í sambandi við ítrótt.
2. Børn og ung, sum íðka ítrótt, skulu trygt kunna koma til venjingar og kappingar í einum rúsfríum umhvørvi. Venjarar, leiðarar og ítróttafólk skulu vera ein góð fyrimynd fyri onnur børn og ung og eiga ikki at brúka rúsdrekka ella rúsevni í hesum samstarvi.
3. Allir limir felagsins skulu kunnast um tey skaðaárin, sum rúsdrekka og onnur rúsevni hava á ítróttaavrikini, trygdina og felagsandan innan ítróttina.
4. Í størsta mun skal áskoðaramentanin vera trygg og familjuvinarlig. Í ítróttarfelagshølunum skulu galdandi lógir og reglur haldast.
5. Ítróttin eigur at hava ein tálmandi hugburð í samstarvinum við feløg og virki, sum hava týðandi part av virkseminum knýtt at rúsdrekka. Allar deildir, sersambond og feløg í sambandinum skulu fylgja landsins lógum um rúsdrekka. Í lýsingum á leikvøllum, í hallum, felagshølum og á ítróttabúnum er ikki loyvt at lýsa við rúsandi evnum. Einki er hinvegin, sum forðar einstøku feløgunum ella sersambondunum at áseta strangari reglur fyri teirra ítróttargreinar hesum viðvíkjandi. Sersambondini og deildarsambondini hava ábyrgd av at kunna øll feløg um rúsevnapolitikkin.
6. ÍSF skal í altjóða samstarvi eisini arbeiða við at fremja henda rúsevnapolitikk.
Samtykt av stjórn ÍSF 09.02.12


text:
Húskallur til Mentanarhúsið
Vegna ov fáar umsóknir lýsa vit aftur eftir starvsfólki, at taka sær av alskyns uppgávum í livandi og spennandi umhvørvinum í Mentanarhúsinum.
Mentanarhúsið er karmur um alskyns mentanarligt virksemi, alt frá konsertum við m.ø. altjóða tónleikanøvnum, sangleikir, sjónleikir, hugnaløtur og veitslur.
Vit bjóða
Eitt arbeiði, har tú saman við leiðaranum skipar gerandisdagin og samstarvið við mentanarfólk og veitarar. Arbeiðstíðirnar eru skiftandi og fevna eisini um kvøld og vikuskifti. Uppgávurnar eru fjølbroyttar og fevna um flest alt í sambandi við virksemið í húsinum. Lønin er sambært sáttmála millum starvsmannafelagið og kommunala arbeiðsgevarafelagið.
Vit vænta
At tú ert fyrikomandi, og dámar væl at arbeiða við fólki. At tú hevur gott tøkniligt handalag, ert húsligur, nærlagdur og dugir væl at arbeiða sjálvstøðugt.
Tað hevur tí týdning, at tú ikki ræðist at hava nógvar bóltar í luftini. Tað er ein fyrimunur, um tú hevur arbeitt við mentanartiltøkum áður.
Eitt krav er, at tú hevur koyrikort.
Umsókn
Skal sendast til okkara á info@fuglafjordur.fo í seinasta lagi 20. november kl. 12.00. Hevur tú spurningar um starvið, kanst tú seta teg í samband við Jónas Bloch Danielsen, leiðara á tlf. 238070.


text:
Hann kennir væl til tíðarskeiðini, tá ið spaniólar og italienar eta saltfisk. Tað er um veturin og serliga í føstuni. Men tá ið páskirnar koma, steðgar upp.
– Soleiðis hevur tað verið í nógv ár. Men í ár er øðrvísi. Vit skuldu senda fýra lastbilar avstað við saltfiski í síðstu viku, men tað fóru bara tveir. Eg veit ikki enn, hvussu tað verður hesa vikuna, sigur Páll Gregersen.
Italia og Spania eru mest sum afturlatin í løtuni.
– Matvøra sleppur tó ígjøgnum, og tað er gott. Men kundarnir eru sera varnir. Nógv verður vanliga selt víðari til smáar gøtumarknaðir, men hesir gøtumarknaðir eru stongdir í løtuni. Nakað verður eisini selt til keypsmiðstøðir, og har er opið. Men tað eru tó avmarkingar á, so at ikki ov nógv fólk sleppa inn í handilin samstundis. Okkara kundar eru tí sera varnir at keypa, sigur Páll Gregersen.
Bremsa
Tey umleið 100 starvsfólkini á Fiskavirkinum í Gøtu hava tó havt regluligt arbeiði. Tað er bæði feskur og frystur fiskur, tey hava arbeitt. Men hvussu verður framyvir, er ógreitt.
– Vit kunnu framleiða, so at vit hava vøru á goymslu. Tað eru vit vanir við at gera. Men vit mugu eisini ansa eftir, tí at vit mugu eisini tryggja okkum, at vit sleppa av aftur við vøruna seinni. Um einki fer víðari, so steðgar upp. Tí mugu vit kanska bremsa eitt sindur, sigur Páll Gregersen.
Rakar fiskimenninar
At kundarnir í Spania og Italia aftra seg við at keypa saltfisk úr Føroyum, ávirkar ikki bara saltfiskavirkini í Føroyum, men eisini skipini, sum fiska tosk.
– Fleiri av skipunum hava ligið í seinastuni. Bæði tí at tað hevur verið ringt veður og harður streymur. Men prísurin er eisini lækkaður. Tí rakar tað fiskimenninar, sigur hann.
Spritta í langar banar
Hóast almennu myndugleikarnir nú mæla til, at ikki fleiri enn 10 fólk eru í rúmi saman, so koyrir arbeiðið tó víðari á Fiskavirkinum í Gøtu.
– Vit hava tikið atlit til tilmælini, ið eru komin. Øll fólkini fara ikki í kaffi- ella matarsteðg samstundis, men í smærri bólkum. Tað er spritt í langar banar á virkinum, og vit royna at ansa eftir í aðrar mátar, sigur Páll Gregersen.


text:
Fleiri av døgunum í vikuni fyri páskir hava serstakt navn við serstøkum týdningi. Á einum kirkjufundi í Nikea í árinum 325 varð ásett, at páskadagur skuldi vera fyrsta sunnudag eftir fyrsta fullmána eftir várjavndøgur ella fyrsta sunnudag eftir várjavndøgur, um fullmáni er henda dag. Tað fyrsta, páskadagur kann vera, er 22. mars, tað síðsta 25. apríl.
Dymbildagavikan
Vikan fyri páskir eitur sum flestum kunnugt dymbildagavikan, ofta stutt sagt "dimmildavikan" ella "dimmaldavikan". Hesa vikuna skuldi vera kvirt og friðarligt, ja, ljóðið í kirkjuklokkunum skuldi eisini doyvast. Til tess vórðu vanligu jarnkúlvarnir í klokkunum umskiftir við trækúlvar. Ein sovorðin trækúlvur varð kallaður dymbil, tí at hann gjørdi ljóðið “dumbari”, ‘doyvdari’ enn vant við jarnkúlvinum. Summi eru eftir útlendskari fyrimynd farin at kalla dymbildagavikuna "stillu vikuna" ella eisini "páskavikuna", men tað gamla er, at páskavikan er tann vikan, sum tekur við páskadag. Vit kvøða um Elinborg og ternur hennara, at "fríggjadagin í páskaviku fóru tær út í hav" – ódømi hevði tað verið, um tær hildu avstað langa sjóferð sjálvan langafríggjadag! Nóg galið – ið hvussu er eftir seinni tíðar hugsanarhátti – at tær fóru ein fríggjadag!
Pálmasunnudagur
Dymbildagavikan byrjar við pálmasunnudegi, sum hevur navn eftir fagnaðinum, sum Jesus fekk við innreiðina í Jerúsalem, tá ið fólkið veittraði við pálmagreinum. Siðurin at bera pálmagreinar í skrúðgongum henda dagin helt sær leingi í kirkjuni, eisini í Norðurlondum, men har vóru pálmar ikki at fáa fatur á av natúrligum grundum. Tey høvdu tá pílagreinar í staðin, og pílaviður var tí eisini kallaður pálmi, eisini her hjá okkum. So eru tað hinir báðir heiligdagarnir í dymbildagaviku: skírhósdagur /skujris-/ og langafríggjadagur.
Skírhósdagur
Fyrsti liður í orðinum skírhósdagur er stovnurin í lýsingarorðinum skírur, ið merkir ‘reinur’. Frágreiðingin skal vera, at fólkið hevur fingið reinsan fyri syndir sínar eftir ta longu føstuna, men hugsandi er eisini, at sipað verður til fótatváttin gitna henda dagin. Hetta orðið leiðir hugan at sagnorðinum at skíra, sum upprunaliga hevur merkt at ‘reinsa’, ‘gera reinan’, men sum seinni fær merkingina at ‘doypa’. Navnorðið er skírn. Av tí at navngáva fylgdi barnadópinum, kom tað eisini at merkja at ‘nevna, geva navn’. Soleiðis kom upp orðið skírnarnavn um sjálvt navnið á fólki, tað, sum nú vanliga verður nevnt fornavn. Seinni lækkar sagnorðið at skíra nógv í virði og fær ta nú vanligu merkingina at ‘eyknevna, geva eyknevni’. Hetta orðið verður skrivað við fyrra í’i og ikki við seinna ý’i, sum onkuntíð sæst í bløðum. At skýra við seinna ý’i er sjáldsamt orð, ið merkir at ‘greiða frá, at upplýsa’.
Langafríggjadagur
Langafríggjadagur hevur navnið hjá sær. Hann hevur tókst langligur av tí sorgarlag, sum yvir honum hvíldi, tí hann var hildin til minnis um pínslu og krossfesting Krists. Her skal eisini verða nevnt, at leygardagurin í dymbildagavikuni eitur leygardagurin reyði. Men tað er ikki nógv, ið vit hava uppskrivað um hetta navn. At tað er fyrndargamalt, er einki at ivast í, tað ber sniðið við lýsingarorðinum eftirsettum boð um. Tað vil so merkiliga til, at einki samsvarandi navn á hesum degi er at finna í grannalondum okkara, ið hvussu er sum vit enn vita, so føroyingar tykjast vera einsamallir um hetta navnið. Úr Danmørk vita vit annars, at dagar í dymbildagavikuni kundu hava nøvn við litorðum. Soleiðis æt mánadagurin blå mandag, av tí at altarini í kirkjunum vórðu skrýdd við bláum klæði, týsdagurin varð nevndur hvide tirsdag, men einki er har til skjals um samsvarandi navn á leygardegnum, tað vit vita.
Páskir
Páskir er kvennkynsorð í fleirtali og ikki hvørkikynsorð, sum hoyrist so mangan. Tí eiga vit av røttum at siga eitt nú gleðiligar páskir og ikki "gleðilig páskir", eg var og ferðaðist um páskirnar og ikki "um páskini". Vert er at nevna, at í fornum norrønum máli var tað kallkynsorð í fleirtali páskar, men kom eisini fyri sum kvennkynsorð í sama sniði. Men í norrønum kemur tað eisini hendingaferð fyri í teirri mynd, sum vit kenna tað: páskir sum kvennkynsorð. Soleiðis t.d. í hinum stóra fornnorska bíbliusøguverkinum, sum gongur undir navninum Stjórn. Har stendur undir 1. Mósebók "laugardaginn fyrir páskir", t.e. "leygardagin fyri páskir", sum vit høvdu sagt tað. Á nútíðaríslendskum er tað kallkynsorð páskar. Men hví er so stór óvissa um kyn og form á hesum orði longu frá fyrndini? Frágreiðingin man helst vera tann, at hetta er tøkuorð, ikki upprunaorð í málinum, men innkomið uttaneftir, t.e. sunnaneftir við kristindóminum. Tað er komið um grikskt og latín úr hebráiskum máli, tí máli, sum Gamla testamenti er skrivað á, har tað æt pesach og merkti ‘páskalamb’. Ein týðandi táttur í páskahaldinum hjá gýðingum var at eta páskalambið. "Fegin verður muður mín at fáa feskan lambsdrunn fyrsta páskamorgun" eitur tað í einum skjaldri okkara. Tað hevur verið kærkomið aftan á langaføstu við ongum kjøti. Jú, vit kenna eisini úr einum øðrum skjaldri, at grýlan skuldi koma eftir børnum, sum gráta eftir kjøti í føstu. Kjøtát í føstu voldi sum kunnugt, at Gæsa í Kirkjubø eftir søgnini varð av við alla jørð sína og sleit tað, sum eftir var av ævi síni vestur í Gásadali. Løgið er, at páskanavnið, sum er í øllum norðurlandamálum, ikki hevur rinið við heimsmálini bæði týskt og enskt. Á týskum eita páskir Ostern og á enskum easter. Hildið verður, at tað er komið av navninum á eini gyðju ella gudinnu fyri várinum. Tað er skylt millum annað við ættarnavnið eystur, har sum sólin kemur upp. Upprunamerkingin er ‘ljós, bjartleiki’. Hátíðarhaldið hevur frá fyrndini verið til at fagna várinum og hinum vaknandi gróðrinum. Tí man eggið, ímyndin av lívsmegi og gróðursemi, enn hava so stórt pláss í páskahaldi okkara. At rulla páskaregg annan páskadag er siður, sum man vera uttaneftir komin í upp á seg nýggjari tíð.
Anfinnur Johansen


text:
Rósa stillar upp fyri Sambandsflokkin
26. august 2019
Eitt kent andlit í føroyskum landspolitikki stillar upp fyri Sambandsflokkin til løgtingsvalið
Rósa Samuelsen er fødd í 1959 uppvaksin í Havn og eitt tíðarskeið í Gøtu. Rósa er dóttir til Sólfinn og Erlu Simonsen, hon flutti til Sandavágs í 1985, hon er gift við Heðin Svabo Samuelsen, saman eiga tey 3 børn og 4 ommu- og abbabørn.
Hon bleiv útlærd sum skrivstovukvinna í 1984 hjá P/F, BACALAO, hon starvaðist har í 7 ár. Frá 1985 til 2001 starvaðist Rósa í Føroya Sparikassi í Vágum, til hon tók við starvinum sum borgarstjóri í Sandavágs kommunu í 2001.
Rósa hevur verið kend innan kommunupolitikk síðani 1999, tá hon kom inn í kommunustýrið í Sandavágs kommunu, umframt at vera kommunustýrislimur var hon eisini forkvinna í Felagskommununi í Vágum.
Í tíðarskeiðinum frá 2001 til oktober í 2008 var hon borgarstjóri í Sandavágs kommunu, forkvinna í Føroya kommunufelag og næstforkvinna í Kommunala Arbeiðsgevarafelagnum, limur í Demokratia og í stýrinum fyri Barnaverndarstovu Føroya.
4. februar 2008 tók Rósa sætið á Føroya Løgtingi, har hon eisini varð limur í Løgtingsins Trivnaðarnevnd. Frá 26. september 2008 til 14. november 2011 var hon landsstýriskvinna í Almannamálum. Eftir løgtingsvalið 2011 bleiv Rósa afturvald á Føroya Løgting, hon varð forkvinna í Løgtingsins Trivnarnevnd valskeiðið út.
Í 2013 bleiv Rósa borgarstjóri nú í Vága kommunu og stýrislimur í Kommunufelagnum. Tá eldraøkið varð lagt út til kommunurnar 2015 at umsita, varð Rósa næstforkvinna og í 2016 forkvinna i Stýrinum fyri Heimatænastuna i Vágum og forkvinna í 3 ár í Barnaverndarsamstarvinum fyri somu kommunur.
Rósa er økislimur fyri Vágar í JAVNA, limur í landsnevndini hjá Bláa Krossi Føroya, í skúlastýrinum á Giljanesi, og í skúlastýrinum á Skúlanum á Trøðni, eisini er Rósa nú forkvinna í Starvsnevnd Sambandsfloksins og frá november 2018 limur í tilvísingarnevndini hjá Betri Banka. Rósa hevur eisini roynt seg sum avloysari í barnagarðinum Sóljugarði í Sandavág, og umframt at hava samskipandi og ráðgevandi uppgávur.
Rósa sigur, at hon stillar upp fyri Sambandsflokkin, tí hon metir, at flokkurin kann lyfta upp tey veikastu, sjúku og eldri umframt tey, sum hava serligan tørv í samfelagnum.
Hjartamálini hjá Rósu eru tey bleytu virðini.
Hon ynskir at betra um umstøðurnar hjá teimum, sum hava eina serliga avbjóðing í lívinum, fólk við sálarsjúkum, seinheilsskaða, alzheimer, børn og ung við serligum tørvi og teirra avvarðandi, her eru nógv, sum hava tørv á einari betri tilveru.
Øll hava sama rætt.
Tað liggur heilt nógv arbeiði fyri framman, sum skal gerast áðrenn rokkið verður á mál.
Eitt samfelag, sum tekur hond um tey, sum ikki megna tað sjálvi, er eitt ríkt samfelag.
Sambandsflokkurin
RN
Back